Omerović: ‘Svakodnevno dovimo za kišu’ - TUZLASPIEGEL\nOmerović: ‘Svakodnevno dovimo za kišu’\n13. Septembra 2021. 13. Septembra 2021. tuzlaspiegel\nDugogodišnji problem vodosnabdijevanja jugoistočnih mjesnih zajednica u Srebreniku, dodatno je otežala ovogodišnja suša. Voda se doprema cisternama u nedovoljnim količinama, pa su ‘imućniji’ građani Tinje i Previla kupovali cisterne vode u vlastitoj režiji. Borba za ‘kanister više’ često se pretvara u prepirku između mještana, ali koristi i kao prilika da se neopravdano kritizira i trača gradska uprava i gradonačelnik, koji danonoćno rade na rješavanju problema vodosnabdijevanja.\n„Mnogi mještani koriste vlastite bunare koji, nažalost, presušuju. Ja i moji saradnici svakodnevno dovimo za kišu kako bi se bunari napunili vodom. Pozivam sve građane, bez obzira na političko opredjeljenje, da se u molitvi ujedinimo“ – rekao je Nihad Omerović, gradonačelnik Srebrenika za agenciju „Like Times“.\nKako saznajemo, narednog vikenda će se u Podorašju, Previlama i Tinji sprovesti i solidarna akcija mještana pod nazivom „Imaš bidon, vrati flašu“.\n← Fuad Kasumović ispunio još jedno obećanje prema Čeliku\nSKANDAL: Ceca nije dozvolila takmičaru iz Bosne izvođenje pjesme (VIDEO) →


Nastavak Lige šampiona: Totenhem u Torinu, Bazel čeka Siti – BiGportal.ba\nNastavak Lige šampiona: Totenhem u Torinu, Bazel čeka Siti\nPosle zimske pauze nastavlja se borba za trofej Lige šampiona, a u utorak su na programu prva dva meča osmine finala.\nTotenhem Hotspur gostuje Juventusu u Torinu, dok Bazel dočekuje Mančester Siti.\nJedan od derbija runde svakako je sudar ‘Stare dame’ i ‘Pevaca’, dvoboj čvrste odbrane šampiona Italije i fantastičnog Harija Kejna, najboljeg strelca Premijer lige koji je ove sezone već 32 puta pogađao mrežu rivala.\nEngleski centarfor igra u sjajnoj formi, proteklog vikenda odlučio je londonski derbi protiv Arsenala (1:0), ali sada će imati težak zadatak protiv golmana Đanluiđija Bufona i iskusne odbrane Juventusa koja je primila samo jedan gol na poslednjih 16 mečeva.\n“Ispred nas je velika utakmica, težak posao nas čeka, ali to mi fudbaleri volimo. Želimo da vidimo gde smo u odnosu na najbolje, Juventus je bio fantastičan poslednjih godina u Ligi šampiona“, rekao je Kejn, čiji je Totenhem u grupnoj fazi završio ispred branioca “ušatog trofeja” Real Madrida i Borusije iz Dortmunda.\nSa druge strane, Juve na čak 27 mečeva u elitnom takmičenju nije izgubio u Torinu, a sada je napravljena prava uvertira pobedom nad Fiorentinom na jubileju trenera Masimilijana Alegrija – 200. put je vodio Juventus.\n“Pitam se da li ću ispisati poslednje poglavlje moje priče u Juventusu. Volim da učim, to me ohrabruje da nastavim započet posao. Hoću da moji igrači budu bolji i pametniji, znam kako da napreduju“, rekao je Alegri, aludirajući da će doći dan kada će torinski klub biti treći put u klupskoj istoriji prvak Evrope.\nMnogo manje neizvesnosti se očekuje u duelu Bazela i izrazitog favorita Sitija, praktično novog šampiona Engleske jer već sada ima čak 16 bodova više od gradskog rivala Junajteda.\nEkipa Đozepa Gvardiole može da skoro sve adute usmeri na Ligu šampiona i prvorazredna senzacija bi bila da drugoplasirani tim Švajcarske iznenadi ‘Građane’.\nUprkos tome što Liroj Sane, Gabrijel Žezus, Bendžamin Mendi i David Silva nisu u sastavu, Gvardiola na raspolaganju ima širok igrački kadar.\n“Borićemo se za trofej u svim takmičenjima. Imamo tim sposoban da uradi sve“, rekao je Gvardiola.\nSiti je u subotu još jednom pokazao snagu pobedom nad Lesterom 5:1 u Premijer ligi, uz čak četiri gola Serhija Kuna Aguera, pa je stadion Sent Jakobs nova meta da se potvrdi sjajna forma.\nLiga šampiona – šesnaestina finala:\n20.45 Bazel – Mančester Siti\n20.45 Čelsi – Barselona\n20.45 Sevilja – Mančester Junajted


Prevod sa srpskog na portugalski jezik - Audio verzija\nBesplatni online prevod sa srpskog na portugalski jezik\nZa online prevod sa srpskog na portugalski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevodi sa srpskog na portugalski jezik\nKako Prevodilački centar Akademije Oxford u svom timu ima stručnjake koji su specijalizovani za rad sa portugalskim jezikom, to svakome ko ima potrebu za prevođenjem, ali i overom prevedenih dokumenata pružamo priliku da u relativno kratkim rokovima i po vrlo pristupačnim cenama dobiju prevode svih vrsta sadržaja, kako dokumenata i različitih vrsta dokumentacije (medicinska, građevinska, tenderska, tehnička), tako i tekstova, reklamnih materijala (plakati, flajeri, PR tekstovi, brošure, katalozi), web sajtova, softvera, te mnogih drugih sadržaja.\nNaš tim čine i prevodioci i sudski tumači što je posebno dobro u slučaju da su vam potrebni prevodi dokumenata, uzevši u obzir da je overa sudskog tumača vrlo bitna u ovom slučaju, jer jedino tako obrađen dokument koji je preveden sa srpskog jezika na portugalski može da se smatra ispravnim kada se posmatra sa stanovišta prava, odnosno zakona. Upravo je i to jedan od osnovnih razloga zašto klijenti biraju baš nas, jer u retko kojoj još instituciji u našoj zemlji možete da dobijete kompletnu obradu dokumentacije, odnosno dokumenata svih vrsta.\nPrincip rada prevodilaca i sudskih tumača je određen i u potpunosti usklađen sa slovom zakona, pa tako određeni dokument najpre obrađuju prevodioci, da bi ga zatim sudski tumači uporedili sa originalom i na kraju, nakon što utvrde da nema razlike među njima, stavili svoj pečat na prevod, to jest overili ga. Samim tim što jedan dokument koji je preveden sa srpskog jezika na portugalski poseduje ovaj pečat, on je označen kao veran originalu, odnosno kao dokument koji može da se koristi u bilo kojoj prilici, budući da je sasvim ispravan. A da bi zakonom propisana procedura mogla na valjan način i da bude ispoštovana, svaki klijent koji ima potrebu za prevodima ovakvih materijala ima i obavezu i da na uvid dostavi originalna dokumenta.\nNemojte da vas iznenadi podatak da se za određene dokumente zahteva i još jedna vrsta overe, za koju nisu zaduženi stručnjaci koji su u našem timu, već je možete dobiti u nadležnom sudu u vašem gradu. U pitanju je haški Apostille pečat, ali morate imati na umu da se ova vrsta overe zahteva samo za pojedina dokumenta, te da nijedan prevodilac i sudski tumač nema obavezu da vam daje informaciju o tome da li je ona potrebna i za vaš dokument ili ne, uzevši u obzir da to ne spada u polje njihovog delovanja. Zato mi svim zainteresovanim klijentima preporučujemo da najpre sami potraže informacije o tome na odgovarajućem mestu, jer će tako precizno znati u kom pravcu treba da krenu, budući da se način overe Apostille pečatom razlikuje od dokumenta do dokumenta. A pod tim mislimo da se kod određenih dokumenata prvo radi prevod i overa sudskog tumača, a onda i overa haškim pečatom, dok se za neka druga dokumenta zahteva i prevod samog Apostille pečata, pa se tada proces obrade dokumenata vrši u suprotnom smeru, odnosno prvo se overava u nadležnom sudu ovim pečatom, a onda se donosi našim stručnjacima, kako bi najpre preveli dokumenta sa sve pečatom, a onda tako prevedena dokumenta i overili zvanično ovlašćeni sudski tumači.\nKod nas možete angažovati i stručnjake koji su primarno usmereni na usmeno prevođenje sa srpskog jezika na portugalski, a na zahtev klijenata vršimo i iznajmljivanje opreme za simultano prevođenje poslednje generacije po vrlo povoljnim uslovima. Takođe prevodimo i tekovine Evropske Unije, te sve vrste ličnih i poslovnih dokumenata, odnosno lekarske nalaze, specifikacije farmaceutskih proizvoda, dokumentaciju o medicinskim proizvodima, ali i naučne, diplomske i seminarske radove, te rezultate naučnih istraživanja.\nSa srpskog jezika na portugalski prevodimo i diplome i dodatke diploma, nastavne planove i programe fakulteta, ali i svedočanstva završenih razreda osnovnih i srednjih škola, uverenja o položenim ispitima, te sva ostala dokumenta koja se podnose nadležnim institucijama u različitim situacijama, a vezana su za obrazovanje. A prevodimo i književna dela, poput poezije, proze, beletristike i romana, te udžbenike, ali i ilustrovane, dečije i stručne časopise, kao i članke iz novina.\nU okviru bilo koje od preko 20 poslovnica Akademije Oxford u Srbiji možete da dobijete i finalnu obradu svih materijala, kako video, tako i audio. A to podrazumeva da osim prevođenja sa srpskog jezika na portugalski, na vaš zahtev možemo da izvršimo i njihovo titlovanje, to jest sinhronizaciju, a u skladu sa vašim potrebama. Vršimo i redakturu svih onih sadržaja koje je neko pre nas već preveo, ali ne toliko dobro da ispuni vaša očekivanja.\nJoš jedan od vrlo važnih razloga zbog koga klijenti biraju baš nas jeste što se u svim većim, ali i velikom broju manjih gradova širom naše zemlje nalaze poslovnice Akademije Oxford, tako da nam sve materijale za koje vam je potrebno prevođenje sa srpskog jezika na portugalski možete dostaviti i lično, ako tako želite. Naravno, postoje i drugi načini za dostavu, ali imate na umu da se oni razlikuju u zavisnosti od toga koja vrsta sadržaja je u pitanju, jer samo za one za koje se ne radi overa postoji mogućnost slanja na meil. Mada to može biti omogućeno i za prevode dokumenata, odnosno svih ostalih materijala za koje se zahteva overa, ali samo kao pomoćno sredstvo u slučaju takozvanog hitnog prevoda (prevođenje u vrlo kratkom roku). Da bismo ubrzali sam proces i klijentima omogućili da zaista prevod dobiju u roku koji navedu, nudimo mogućnost slanja skeniranih dokumenata na meil, a odmah zatim i dostave originala na uvid, na jedan od načina, to jest slanjem preporučenom poštanskom pošiljkom ili preko kurirske službe na adresu jedne od naših poslovnica, odnosno lično.\nPo završetku obrade dostavljenih materijala postoji mogućnost da ih lično preuzmete, odnosno da vam ih pošaljemo na meil (ukoliko nije potrebna usluga overe) ili na adresu koju navedete. Usluga slanja na adresu se poverava kurirskoj službi sa kojom imamo uspešnu saradnju, a naplaćuje se odvojeno od osnovne usluge i to direktno od klijenta prilikom preuzimanja i to prema ceni iz važećeg cenovnika službe koja je zadužena za dostavu.\nPrevođenje krštenice sa srpskog jezika na portugalski\nKrštenica, odnosno izvod iz matične knjige rođenih je jedan od najčešćih dokumenata za koje se zahteva prevođenje sa srpskog na portugalski jezik. A budući da je u pitanju zvaničan dokument, neophodno je izvršiti i njegovu overu nakon prevoda, što je u velikoj meri olakšano ukoliko ovaj posao poverite stručnjacima Akademije Oxford. Zahvaljujući prevodiocima i sudskim tumačima koji su članovi našeg tima, u optimalnom roku dobijate kompletno obrađenu krštenicu, to jest i uslugu prevoda i uslugu overe, čime zapravo dobijate dokument koji je potpuno važeći, kako u smislu zakona, tako i sa stanovišta prava. Jedino što je bitno u slučaju da su i vama potrebni prevodi krštenice ili bilo kog drugog dokumenta koje obrađujemo jeste da je najvažnije da nam dostavite i originalna dokumenta na uvid, uzevši u obzir da je upoređivanje originala i prevoda jedan od najvažnijih segmenata postupka overe dokumenata.\nSem krštenice, sa srpskog na portugalski jezik prevodimo i i sva ostala lična dokumenta, a između ostalih i: potvrdu o prebivalištu, izvod iz matične knjige venčanih, ličnu kartu, dozvolu za boravak, pasoš, saobraćajnu dozvolu, uverenje o državljanstvu, te izvod iz matične knjige umrlih, radnu dozvolu, vozačku dozvolu i sva ostala lična dokumenta.\nPrevodimo i ona dokumenta koja se predaju nadležnim instutucijama, poput svih vrsta izjava, uverenja, saglasnosti i potvrda, odnosno: saglasnost o zastupanju, potvrdu o redovnom školovanju, uverenje o nekažnjavanju, potvrdu o stalnom zaposlenju, uverenje o neosuđivanosti, potvrdu o slobodnom bračnom stanju i ostala dokumenta ovog tipa.\nTakođe, sa srpskog na portugalski jezik prevodimo i: fakture, osnivački akt preduzeća, rešenje o osnivanju privrednog lica, bilanse stanja, revizorske izveštaje, statut preduzeća, bilanse uspeha, godišnje poslovne izveštaje, te tekovine Evropske Unije, ugovore, licence, sertifikate, punomoćja, presude o razvodu braka, kao i sve ostale vrste sudskih presuda i rešenja, odnosno pravnih akata i poslovnih dokumenata.\nPrevodi internet sadržaja sa srpskog na portugalski jezik\nKada se uzme u obzir činjenica da tim Akademije Oxford čine i brojni stručnjaci iz oblasti informacionih tehnologija, koji ostvaruju saradnju sa prevodiocima i sudskim tumačima prilikom prevođenja različitih internet sadržaja sa srpskog jezika na portugalski, to možete biti sigurni da vas kod nas očekuju profesionalni prevodi web sajtova, online kataloga i web prodavnica, ali i softvera, odnosno svih aplikacija i programa za koje vam je potrebno prevođenje u ovoj jezičkoj kombinaciji.\nPosebna pažnja tokom procesa prevođenja ovih sadržaja se posvećuje primeni pravilima SEO (Search Engine Optimisation). Na taj način se prevedenim sadržajima omogućuje da u relativno kratkom roku dospeju u sam vrh pretrage.\nPored toga, sa srpskog jezika na portugalski prevodimo i sve vrste materijala koji su vezani za oblast marketinga, poput: PR tekstova, plakata, flajera, letaka, vizit kartica, te brošura i kataloga, kako proizvoda, tako i usluga.\nDa bi prevod reklamnih materijala bio izvršen u potpunosti u skladu sa pravilima struke, neophodno je da se reklamna poruka iz originalnih sadržaja na pravi način prezentuje i na ciljanom jeziku, čime se rukovode i prevodioci i sudski tumači koju su u našem timu zaduženi za izvršenje ove usluge. Upravo tako se postiže uspešno prevođenje reklamnih materijala sa srpskog na portugalski jezik, jer se svim potencijalnim kupcima proizvoda ili korisnicima usluga koje se tim putem reklamiraju, a kojima je portugalski maternji jezik maksimalno približava ono što je tema marketinških materijala.\nKada se određeni materijali daju na prevod, a ne ispoštuju se pravila struke, vrlo često se događa da klijenti ne budu zadovoljni tako obrađenim materijalima, kada je potrebno izvršiti ispravke, odnosno redakturu prevedenih sadržaja. Za nju su zaduženi profesionalni lektori i korektori, koji će u najkraćem roku izvršiti sve potrebne ispravke i dostaviti klijentima materijal koji je u potpunosti obrađen u skladu sa pravilima prevodilačke struke.\nPrevod građevinskih projekata sa srpskog jezika na portugalski\nSa srpskog na portugalski jezik prevodimo i građevinske projekte, ali i svu građevinsku dokumentaciju, te uputstva za rukovanje. A prevodimo i dokumentaciju za tender, tehničku i medicinsku dokumentaciju, odnosno: deklaracije proizvoda svih vrsta, laboratorijske analize tehničkih uzoraka, lekarske nalaze, specifikacije farmaceutskih proizvoda, dokumentaciju o medicinskim proizvodima, uputstva za lekove i karakteristike proizvoda, te sva ostala dokumenta i materijale koji se odnose na oblast farmacije, medicine i građevinske industrije.\nTakođe, prevodimo i sva dokumenta koja se predaju nadležnim službama u mnogim situacijama, a tiču se oblasti obrazovanja, kao što su: prepisi ocena, uverenja o položenim ispitima, diplome i dodaci diplomi, nastavni planovi i programi fakulteta, potvrde o redovnom školovanju i ostala slična dokumenta.\nU skladu sa vašim zahtevima, sa srpskog na portugalski jezik prevodimo i diplomske, ali i seminarske i naučne radove, te sva dokumenta iz oblasti nauke, kao i naučne patente i rezultate naučnih istraživanja.\nKako su u našem timu i profesionalni titleri, te grupa umetnika specijalizovanih za sinhronizaciju, to smo u prilici da uz uslugu prevoda svih video, ali i audio materijala sa srpskog na portugalski jezik ponudimo i titlovanje, odnosno sinhronizaciju, kao dodatnu uslugu. Uz prevod serija i igranih, dokumentarnih, crtanih, te animiranih filmova, obrađujemo i reklamne poruke, ali i informativne, zabavne, dečije i obrazovne emisije.\nPrevod knjiga sa srpskog jezika na portugalski\nPrevodioci i sudski tumači Akademije Oxford će na vaš zahtev prevesti i udžbenike, ali i književna dela svih žanrova, te osim romana i beletristike, sa srpskog na portugalski jezik prevodimo i poetska i prozna dela. Uz to, prevodimo i sadržaje dečijih, stručnih i ilustrovanih časopisa, ali i članke iz novina, te sve vrste tekstualnih sadržaja različite tematike, dužine i složenosti.\nNeke od oblasti za koje su naši stručnjaci specijalizovani kada je u pitanju prevođenje tekstova sa srpskog na portugalski jezik su: psihologija, turizam, ekologija i zaštita životne sredine, komunikologija, marketing, informacione tehnologije, politika, građevinska industrija, farmacija, pravo, menadžment, ekonomija, nauka, filozofija, bankarstvo, obrazovanje, sociologija, finansije, kao i sve ostale grane, kako prirodnih, tako i društvenih nauka.\nTakođe, svako kome je potrebno kod nas može da angažuje stručnjake čija specijalnost je usmeno prevođenje sa srpskog na portugalski jezik. Svaki prevodilac i sudski tumač koji je zadužen za ovu uslugu iza sebe ima dugogodišnje iskustvo, tako da možete biti sigurni da će ovaj segment događaja koji organizujete biti odlično urađen.\nSem za simultano i konsekutivno, specijalizovani smo i za prevođenje uz pomoć šapata, ali i za iznajmljivanje opreme za simultano prevođenje po najboljim uslovima na tržištu cele zemlje. A kako je najvažnije da pripremimo odgovarajuću ponudu koja će zadovoljiti i vaša očekivanja, ali i zahteve događaja koji organizujete, to je potrebno da nam na vreme dostavite sve informacije o tom događaju. To znači da bi trebalo da budemo informisani o broju učesnika, karakteristikama prostora u kome će on biti održan, te koliko dana će trajati i sličnim detaljima, na onovu kojih će naš stručni tim pripremiti ponudu koju, sasvim sigurno nećete moći da odbijete.\nPoslovnica srpski na portugalski portugalski na srpski


Većina katolika želi da Crkva ublaži stav o homoseksualnosti - Svet - Dnevni list Danas\nPočetna » Svet » Većina katolika želi da Crkva ublaži stav o homoseksualnosti\n0Piše: Danas Online 11. oktobra 2018. 15.21\nIstraživanje je obuhvatilo ispitanike iz Brazila, Meksika, Kolumbije, Filipina, Sjedinjenih Američkih Država, Francuske, Španije i Italije, prenosi HRT.\nOko 59 odsto ispitanika složilo se da bi Katolička crkva trebala ponovo da razmotri svoje učenje o LGBT pitanjima, stoji u saopštenju konferencije u Rimu.\nRezultati ove ankete su poziv vođstvu Katoličke crkve i njenim članovima da promene svoj pristup LGBT osobama, rekao je voditelj kampanje Tiernan Bradi, prenosi HRT.\nBiskupi iz celog sveta okupili su se na sinodi od 3. do 28. oktobra u Vatikanu koja ima u fokusu mlade, uključujući i pitanja o tome kako se oni nose s homoseksualnim tendencijama. Bio bi veliki propust da se sinoda ne osvrne na štetu koja je učinjena deci i mladim ljudima koji su deo LGBT populacije, rekao je Bradi, prenosi HRT.\nU junu je sinoda prepoznala da gej, biseksualne i transeksualne (LGBT) mlade osobe žele da Katolička crkva bude otvorenija prema njihovim potrebama. Međutim, teško da će biskupi menjati ključna crkvena učenja koja prepoznaju samo heteroseksualne brakove i koja preporučuju čednost homoseksualcima, piše HRT.\nhomoseksualnost, Katolička crkva, stav, svetBeograd


Članu Udruženja roditelja, djece i omladine sa poteškoćama u razvoju “Sunce nam je zajedničko” Veliboru Mrkaiću iz Trebinja danas je uručena donacija vrijedna 2.500 KM u vidu freze i trimera za travu.\nPredsjednik ovog udruženja Vesna Miljanović rekla je da su opremu donirali Savez udruženja za pomoć mentalno nedovoljno razvijenim licima i Fond za profesionalnu rehabilitaciju i zapošljavanje invalida Republike Srpske kroz program neformalnog zapošljavanja lica sa invaliditetom.\nMrkaić je zahvalio na donaciji, istakavši da će njegovoj porodici donacija mnogo značiti.\n“Ne mogu da radim zbog mog zdravstvenog stanja, ali hvala Bogu tu su brat i otac, pa će oni tu pomoći”, rekao je Mrkaić.\nVelibor Mrkaić je do 13. godine zbog posljedica cerebralne paralize bio vezan za invalidska kolica, a nakon više operacija stao je na noge.\ndonacijavelibor mrkajić velo


Windows 10 Threshold 2 automatski ponovo instalira sve prethodno uklonjene aplikacije\n17.11.2015. / 07:11:48h\nNJUJORK, Microsoft je objavio Threshold 2 ažuriranje prošle nedjelje kao prvo veliko ažuriranje za Windows 10 koje je došlo sa značajnim poboljšanjem za operativni sistem i aplikacije.\nMeđutim, kada su u pitanju aplikacije, izgleda da Thershold 2 pravi neke promjene u postavki aplikacija koje ljudi nisu svijesni.\nUpis na redditu otkriva nam da Thrershold 2 resetuje podrazumijevane aplikacije na Windows 10 računarima, iako takva promjena nije spomenuta tokom postupka instalacije. U isto vrijeme, Threshold 2 ponovo instalira aplikacije koje su prethodno uklonjene kao što su Xbox i Edge, a sve one su došle sa operativnim sistemom.\nWindows 10 se isporučuje sa serijom unapred instaliranih aplikacija, a korisnici mogu da ih uklone uz PowerShell komandu, međutim nakon instaliranja Threshold 2 one se vraćaju nazad na računa.. Takođe, Threshold 2 uklanja i desktop softver tokom procesa instalacije ali samo ukoliko aplikacije budu označene kao nekompatibilne.\nTagovi: aplikacijemicrosoftoperativni sistemwindows 10


PREDLOG ZAKONA O IZMENAMA I DOPUNAMA ZAKONA O JAVNOM TUŽILAŠTVU\nU Zakonu o javnom tužilaštvu („Službeni glasnik RS”, br. 116/08, 104/09, 101/10, 78/11 – dr. zakon, 101/11, 38/12 – odluka US i 121/12), u članu 5. dodaje se stav 3. koji glasi:\n„Javni tužilac i zamenik javnog dužioca dužan je da odbije svaku radnju koja predstavlja uticaj na samostalnost u radu javnog tužilaštva.”.\n„Načela u vršenju javnotužilačke funkcije\nJavni tužilac i zamenik javnog tužioca su dužni da stručno, savesno, nepristrasno, pravično i bez nepotrebnog odlaganja vrše svoju funkciju posebno vodeći računa o zaštiti oštećenih i sprečavanju diskriminacije po bilo kom osnovu.”.\nU članu 13. stav 6. reči: „osnovna javna tužilaštva se osnivaju za područje osnovnog suda” zamenjuju se rečima: „osnovno javno tužilaštvo se osniva za područje jednog ili više osnovnih sudova”.\nU stavu 7. reč: „sedište” zamenjuje se rečju: „sedišta”. Stav 8. menja se i glasi:\n„Javno tužilaštvo može imati odeljenja van svog sedišta, kao i posebna odeljenja koja se obrazuju za gonjenje određenih krivičnih dela, u skladu sa zakonom.”.\nU članu 18. posle stava 2. dodaje se novi stav 3. koji glasi:\n„Izuzetno od stava 2. ovog člana, javni tužilac može da izda usmeno obavezno uputstvo kada je to neophodno radi preduzimanja radnji koje ne trpe odlaganje. U tom slučaju obavezno uputstvo u pismenom obliku dostavlja se u roku od tri dana od dana izdavanja usmenog uputstva.”.\nDosadašnji st. 3. do 8. postaju st. 4. do 9.\nU članu 24. posle stava 2. dodaje se novi stav 3. koji glasi:\nU članu 29. stav 3. tačka 4. menja se i glasi:\n„4. podnosi Narodnoj skupštini redovni godišnji izveštaj o radu javnih tužilaštava u Republici Srbiji;”.\nČlan 53. menja se i glasi:\nJavni tužioci, zamenici javnih tužilaca, tužilački pomoćnici i pripravnici imaju pravo da se udružuju u strukovna udruženja radi zaštite svojih interesa i očuvanja samostalnosti u radu javnih tužilaštava.\nPravo strukovnog udruživanja podrazumeva i učešće u aktivnostima strukovnih udruženja u toku radnog vremena, ako se time ne remeti rad u javnom tužilaštvu.”.\nAko javno tužilaštvo bude ukinuto, bude osnovano novo javno tužilaštvo ili bude promenjeno područje na kojem javno tužilaštvo vrši nadležnost, odnosno bude izmenjen broj zamenika u javnom tužilaštvu, javni tužilac, odnosno zamenik javnog tužioca nastavljaju da vrše funkciju zamenika javnog tužioca u javnom tužilaštvu koje odredi Državno veće tužilaca, na predlog Republičkog javnog tužioca.”.\nU članu 75. stav 2. menja se i glasi:\n„Za zamenika javnog tužioca koji se prvi put bira, Narodna skupština bira između jednog ili više kandidata koje predloži Državno veće tužilaca. Državno veće tužilaca dužno je da prilikom predlaganja kandidata za izbor zamenika osnovnog javnog tužioca, predloži kandidata koji je završio početnu obuku u Pravosudnoj akademiji, u skladu sa posebnim zakonom.”.\nU članu 81. reči: „može obaviti” zamenjuju se rečju: „obavlja”.\nU članu 82. stav 1. menja se i glasi:\n„Pri predlaganju i izboru kandidata za javnotužilačku funkciju Državno veće tužilaca sastavlja rang listu kandidata na osnovu stručnosti, osposobljenosti i dostojnosti kandidata, a prema kriterijumima i merilima za ocenu stručnosti, osposobljenosti i dostojnosti koje propisuje Državno veće tužilaca, u skladu sa zakonom. Rang lista se objavljuje na internet stranici Državnog veća tužilaca. Prilikom izbora i predlaganja kandidata za javnotužilačku funkciju zabranjena je diskriminacija po bilo kom osnovu.”.\n„Državno veće tužilaca obrazlaže predlog i odluku o izboru kandidata za javnotužilačku funkciju.”.\nU članu 87. stav 2. menja se i glasi:\n„Pored razloga iz stava 1. ovog člana javnom tužiocu funkcija prestaje ako ne bude ponovo izabran, kao i kada se promeni područje na kojem javno tužilaštvo u kome je izabran za javnog tužioca vrši nadležnost.”.\n„Pored razloga iz stava 1. ovog člana, zameniku javnog tužioca koji je izabran prvi put na ovu funkciju na period od tri godine, funkcija prestaje i ako ne bude izabran na stalnu funkciju.”.\nDržavno veće tužilaca vodi postupak u kojem utvrđuje razloge za prestanak funkcije javnog tužioca na lični zahtev, usled navršenja radnog veka ili trajnog gubitka sposobnosti za obavljanje funkcije, kao i u slučaju kada se promeni područje na kojem javno tužilaštvo u kome je izabran za javnog tužioca vrši nadležnost.\nO utvrđenim razlozima Državno veće tužilaca donosi odluku koju dostavlja Narodnoj skupštini radi odlučivanja o prestanku funkcije javnog tužioca.\nOdluka Državnog veća tužilaca sadrži razloge za prestanak funkcije i datum prestanka funkcije.”.\nU članu 95. stav 1. menja se i glasi:\n„Državno veće tužilaca utvrđuje činjenice i odlučuje u postupku zatvorenom za javnost. Postupak može biti javan na zahtev javnog tužioca ili zamenika javnog tužioca protiv kojeg se vodi postupak.”.\nU članu 101. stav 2. posle reči: „„uspešno obavlja javnotužilačku funkciju”” dodaju se zapeta i reč: „„zadovoljava””.\nU članu 111. posle stava 3. dodaje se novi stav 4. koji glasi:\n„Javni tužilac i zamenik javnog tužioca kome je izrečena disciplinska sankcija može pokrenuti upravni spor.”.\nU članu 122. stav 3. briše se.\n„Postupak prijema tužilačkih pripravnika bliže se uređuje aktom ministra nadležnog za pravosuđe.”.\nOvaj zakon stupa na snagu osmog dana od dana objavljivanja u\n„Službenom glasniku Republike Srbije”.\nUstavni osnov za donošenje Zakona o izmenama i dopunama Zakona o javnom tužilaštvu sadržan je u članu 99. stav 1. tačka 7. Ustava Republike Srbije koji propisuje da Narodna skupština, između ostalog, donosi zakone i druge opšte akte iz nadležnosti Republike Srbije. Takođe, prema članu 157. stav 1. Ustava Republike Srbije, propisano je da se osnivanje, organizacija i nadležnost javnog tužilaštva uređuju zakonom. Pored toga, članom 159. stav 7. Ustava, predviđeno je da Državno veće tužilaca, u skladu sa zakonom, bira zamenike javnih tužilaca za trajno obavljanje funkcije, u istom ili drugom javnom tužilaštvu.\nZakonom o javnom tužilaštvu („Službeni glasnik RS”, br. 116/08, 104/09, 101/10, 78/11 – dr. zakon, 101/11, 38/12 – odluka US i 121/12) bliže su uređena organizacija i nadležnost javnih tužilaštava, uslovi i postupak za izbor i prestanak funkcije javnog tužioca i zamenika javnog tužioca, prava i dužnosti javnog tužioca i zamenika javnog tužioca, vrednovanje rada javnog tužioca i zamenika javnog tužioca, napredovanje i disciplinska odgovornost javnog tužioca i zamenika javnog tužioca, obavljanje poslova pravosudne uprave i tužilačke uprave u javnim tužilaštvima, obezbeđivanje sredstava za rad javnih tužilaštava i druga pitanja od značaja za rad javnih tužilaštava.\nU toku primene zakona, praksa je pokazala da pojedine odredbe, a posebno odredbe koje su vezane za samostalnost javnog tužioca, odnosno zamenika javnog tužioca, odredbe vezane za hijerarhijski odnos između nosilaca javnotužilačke funkcije, nadležnost javnih tužilaštava, udruživanje nosilaca javnotužilačkih funkcija i zaposlenih u javnim tužilaštvima, trajanje javnotužilačke funkcije, pravila o izboru zamenika javnog tužioca, postupak za izbor javnih tužilaca i zamenika javnih tužilaca, vrednovanje rada javnog tužioca i zamenika javnog tužioca, kao i odredbe o vrednovanju rada javnog tužioca i zamenika javnog tužioca, treba precizirati i dopuniti. Cilj ovakvih izmena i dopuna je dosledna primena Ustavnih odredbi koje uređuju položaj nosilaca javnotužilačke funkcije (čl. 159. do\n161. Ustava), kao i usklađivanje sa međunarodnim standardima koji se odnose\nna javno tužilaštvo.\nČlanom 1. Zakona dopunjuje se član 5. Zakon o javnom tužilaštvu, koji uređuje samostalnost u radu nosioca javnotužilačke funkcije. Pored zabrane svakog uticaja na rad javnog tužilaštva, koja je predviđena stavom 2. člana 5. Zakona o javnom tužilaštvu, dopunom navedenog člana se predviđa i obaveza nosioca javnotužilačke funkcije da odbije svaku radnju koja predstavlja uticaj na samostalnost u radu javnog tužilaštva. Na ovaj način se dodatno ojačava osnovno načelo u radu javnog tužilaštva, odnosno ojačava njegova samostalnost.\nTakođe, članom 2. Zakona, Zakon o javnom tužilaštvu se dopunjuje i novim članom 10a, koji propisuje načela u vršenju javnotužilačke funkcije. Predviđena je dužnost javnog tužioca i zamenika javnog tužioca da stručno, savesno, nepristrasno, pravično i bez nepotrebnog odlaganja vrši svoju funkciju, pri čemu je, istovremeno, dužan i da posebno vodi računa o zaštiti oštećenih i sprečavanju diskriminacije po bilo kom osnovu. Propisivanje ovih načela je veoma bitno zbog odredbe Ustava koja propisuje položaj javnog tužilaštva, ali se istovremeno i utvrđuju osnovne dužnosti kojih nosilac javnotužilačke funkcije mora da se pridržava u vršenju svoje funkcije.\nČlanom 3. Zakona vrše se značajne izmene člana 13. Zakona o javnom tužilaštvu. Naime, predviđa se mogućnost da pojedino osnovno javno tužilaštvo može biti osnovano i za područje više osnovnih sudova. Na ovaj način daje se mogućnost da se osnuje racionalniji broj osnovnih javnih tužilaštava u Republici Srbiji. Isto tako, izmenom stava 8. istog člana Zakona o javnom tužilaštvu predviđa se mogućnost da i ostala javna tužilaštva, a ne samo javna tužilaštva posebne nadležnosti, mogu imati odeljenja van svog sedišta. Na taj način se omogućuju da se, ako nema potrebnih uslova za osnivanje javnog tužilaštva, takvo javno tužilaštvo i ne osniva, već da se obrazuje odeljenje već postojećeg javnog tužilaštva. Time se obezbeđuje neophodna efikasnost javnih tužilaštava u Republici Srbiji, uz istovremenu uštedu sredstava koji bi bili neophodni za dodatne zaposlene i druge troškove.\nČlanom 4. Zakona dopunjuje se član 18. Zakona o javnom tužilaštvu, koji uređuje obavezna uputstva neposredno višeg javnog tužioca nižem javnom tužiocu, na taj način što se, kada je neophodno radi preduzimanja radnji koje ne trpe odlaganje, predviđa izuzetak da obavezno uputstvo mora biti u pismenom obliku. Pri tome, neposredno viši javni tužilac je obavezan da uputstvo, koje je izdao usmeno, dostavi i u pisanom obliku, i to u roku od tri dana. Ovim izuzetkom, na čiju potrebu propisivanja je ukazala praksa, se omogućuje efikasniji rad javnih tužilaštava, pri čemu obaveza izdavanje uputstva u pisanom obliku, kao osnovno pravilo, nije narušeno.\nČlanom 5. Zakona dopunjuje se član 24. Zakona o javnom tužilaštvu, na taj način što se, i u slučaju izdavanja obaveznog uputstva javnog tužioca zameniku javnog tužioca, takođe dopušta izuzetak od obaveze da se obavezno uputstvo može izdati samo u pismenom obliku. I na potrebu propisivanja ovog izuzetka je ukazala praksa, a njegov cilj omogućavanje efikasnijeg rada javnog tužilaštva, kada je to neophodno zbog preduzimanja radnji koje ne trpe odlaganje.\nČlanom 6. Zakona dopunjuje se član 29. Zakona o javnom tužilaštvu, tako što se predviđa da Republički javni tužilac, koji vrši nadležnost javnog tužilaštva u okviru prava i dužnosti Republike Srbije, ima obavezu podnošenja redovnog godišnjeg izveštaja o radu javnih tužilaštava u Republici Srbiji. Na taj način se omogućuje da organ koji bira i odlučuje o prestanku funkcije Republičkog javnog tužioca, putem redovnih godišnjih izveštaja, ima uvid u rad javnih tužilaštava u Republici Srbiji.\nČlanom 7. Zakona izmenjen je član 53. Zakona o javnom tužilaštvu, koji uređuje pravo na udruživanje. Navedenim izmenama se precizira da nosioci javnotužilačke funkcije, tužilački pomoćnici pripravnici, pre svega imaju pravo da se udružuju u odgovarajuća strukovna udruženja, kao i da takvo udruživanje podrazumeva i učešće u aktivnostima strukovnih udruženja u toku radnog vremena, naravno pod uslovom da se time ne remeti rad u javnom tužilaštvu. Ovom izmenom je preciznije uređeno pravo na udruživanje i istovremeno izvršeno usklađivanje sa međunarodnim standardima koji uređuju javno tužilaštvo.\nDopunom člana 57. Zakona o javnom tužilaštvu (član 8. Zakona), omogućuju se nastavljanje funkcije javnog tužioca i zamenika javnog tužioca u drugom javnom tužilaštvu i u slučaju kada se osnuje novo javno tužilaštvu, odnosno promeni nadležnost javnog tužilaštva u kome je izabran, čime se uređuje i ovakva situacija, koja do sada nije bila uređena i predstavljala je pravnu prazninu.\nČlanom 9. Zakona izvršena je izmena člana 75. stav 2. Zakona o javnom tužilaštvu. Navedenom izmenom izvršeno je usaglašavanje sa Zakonom o Pravosudnoj akademiji. Naime, predviđeno je da je Državno veće tužilaca dužno da prilikom predlaganja kandidata za izbor zamenika javnog tužioca predloži kandidata koji je završio obuku u Pravosudnoj akademiji, pri čemu je ovaj izuzetak predviđen samo za izbor zamenika osnovnog javnog tužioca, odnosno zamenika javnog tužioca najnižeg stepena.\nČlanom 10. Zakona, kojim se dopunjuje član 81. Zakona o javnom tužilaštvu, predviđa se obaveznost obavljanja razgovora sa kandidatima koji se bira na javnotužilačku funkciju, a ne samo mogućnost kao što predviđa važeća odredba. Na predloženi način se omogućuje da prijavljeni kandidat ima pravo da u razgovoru sa članovima Državnog veća tužilaca iznese dodatna pojašnjenja i pruži dodatne informacije koje su od značaja za izbor kandidata. Istovremeno, time se se obezbeđuje i veća transparentnost u postupku izbora kandidata.\nZnačajna izmena, a takođe u cilju veće transparentnosti i zaštite kandidata u postupku izbora kandidata na javnotužilačku funkciju, je predviđena članom 11. Zakona, kojim je izmenjen član 82. Zakona o javnom tužilaštvu. Naime, predviđeno je da Državno veće tužilaca prilikom predlaganja i izbora kandidata ima obavezu da sastavi rang listu, na osnovu unapred propisanih merila i kriterijuma. Kao i u sadašnjem zakonskom tekstu, prilikom izbora i predlaganja kandidata, izričito se zabranjuje svaka vrsta diskriminacije. Pored toga, predviđa se da rang lista mora biti i javno objavljena na internet stranici Državnog veća tužilaca, čime se takođe povećava transparentnost rada tog organa.\nČlanom 12. Zakona vrši se preciziranje člana 87. Zakona o javnom tužilaštvu, kojim su uređeni svi razlozi za prestanak javnotužilačke funkcije.\nČlanom 13. Zakona menja se član 91. Zakona o javnom tužilaštvu, radi usklađivanja sa izmenom iz člana 12. Zakona.\nSlična izmena je sadržana i u članu 14. Zakona, kojim se menja član 95. stav 1. Zakona o javnom tužilaštvu. Navedenom izmenom se omogućuje da postupak za razrešenje nosioca javnotužilačke funkcije može biti javan, ako to zahteva javni tužilac ili zamenik javnog tužioca protiv koga se vodi postupak.\nČlanom 15. Zakona dopunjuje se član 101. Zakona o javnom tužilaštvu, na taj način što se predlaže da se, pored postojećih ocena kojima se vrednuje rad javnih tužilaca i zamenika javnih tužilaca, uvede i nova ocena. Na taj način će se omogućiti objektivnije ocenjivanje njihovog rada i izvršiti dodatna gradacija na osnovu koje se njihov rad može vrednovati.\nČlanom 16. Zakona, kojim se dopunjuje član 111. Zakona o javnom tužilaštvu, predviđa se dodatna pravna zaštita u disciplinskom postupku protiv nosioca javnotužilačke funkcije. Naime, predviđa se da se ovakva pravna zaštita može ostvariti i protiv drugostepene disciplinske odluke, i to u upravnom sporu.\nČlanom 17. Zakona izmenjen je član 122. Zakona o javnom tužilaštvu, od čega se najznačajnija izmena sastoji u tome što se predviđa da će se postupak prijema tužilačkih pripravnika, koji sada nije precizno uređen, potpunije urediti posebnim podzakonskim aktom, koji će doneti ministar nadležan za poslove pravosuđa.\nČlanom 18. Zakona uređeno je stupanje zakona na snagu, odnosno predviđeno je da zakon stupa na snagu osmog dana od dana objavljivanja u\nIV. FINANSIJSKA SREDSTVA POTREBNA ZA PRIMENU ZAKONA\nPredlaže se da se ovaj zakon donese po hitnom postupku, budući da bi njegovo nedonošenje po hitnom postupku moglo da prouzrokuje štetne posledice po rad javnih tužilaštava u Republici Srbiji.\nIzvor: Udruženje tužilaca Srbije


Turistička opština Vrnjačka Banja\n+ 381 36 611 300\nLekovitost njenih izvora, uređeni parkovi, idealna klima, blizina planine Goč, vekovnih manastira i izuzetna arhitektura, samo su neki od razloga zbog kojih je Vrnjačka Banja najveće i najčuvenije banjsko lečilište u Srbiji, već skoro 150 godina i veoma privlačno turističko mesto za odmor i rekreaciju. „Rimljani su ovde bili, sa izvora vodu pili“, kaže banjska himna, a o tome svedoče istorijski dokazi. Svoju prirodnu lekovitost i lepote Vrnjačka Banja je vekovima nudila svima, meštanima, gostima, vojskama, mladima, starima, bolesnima da ozdrave, zdravima da očuvaju svoje zdravlje… Bila je i ostala: lečilište, odmaralište, utočište i mesto ljubavi.\nU svesti ljudi uvek je prvo spomenuta srpska banja, jer kad kažu banja – misle Vrnjačka, naša je najveća, najstarija i najpoznatija banja. Ona svakako drži lidersku poziciju u banjskom i zdravstvenom turizmu Srbije. Bez obzira na sve to, Vrnjačka Banja danas više nego ikada očekuje nove investicije u želji da svoju ponudu unapredi i plasira je na svetsko turističko tržište.\nZvanični sajt Opštine Vrnjačka Banja: www.vrnjackabanja.gov.rs\nPrivredni portal opštine: vrnjcispa.biz\nE-pošta privrednog portala: ler@vrnjcispa.biz\nZvanična E-pošta: predsednik@vrnjackabanja.gov.rs\nTuristička ponuda Opštine Vrnjačka Banja:\nVrnjačka Banja svojom lepotom i svojstvima mineralnih voda, od davnina privlači turiste.\nVrnjačka Banja je najpoznatije banjsko lečilište u Srbiji sa tradicijom dugom preko 140 godina i vrlo privlačan turistički centar za odmor i rekreaciju. Smeštena je u centralnom delu Srbije, 200 km od Beograda, nadomak planine Goč, na nadmorskoj visini od 230m.\nVrnjačka Banja ima 7 mineralnih izvora, od kojih se 4 primenjuju u balneološkoj terapiji i to: Topla voda, Snežnik , Slatina i Jezero.\nBanjske parkove, jedinstvene u Srbiji, kreirali su poznati baštovani tog vremena. Simbol Vrnjačke Banje je vremenom postala ogromna cvetna rundela koja se nalazi ispred termomineralnog kupatila.\nJapanski vrt je još jedna od atrakcija koje Vrnjačka Banja ima u svojoj ponudi, savršeno mesto za uspostavljanje unutrašnje ravnoteže, koja ujedno i objašnjava pravo značenje reči priroda.\nU Vrnjačkoj Banji se tokom cele godine priredjuju mnoge kulturne i zabavne manifestacije.\nVrnjačka Banja ulaže i u razvoj sportskog turizma pa u svojoj ponudi ima sportsko-rekreativni centar "Raj" sa tri fudbalska terena i atletskom stazom, Sportsku halu "VIade Divac", stadion za male sportove "Kocka", kao i otvoreni Olimpijski bazen. A na planini Goč postoji i ski staza tako da je moguće baviti se i ovim sportom.\nSmeštajni kapaciteti u Vrnjačkoj Banji su hoteli Merkur, Zvezda, Fontana, Breza, kao i karakteristične Banjske vile- Vila Splendor, Vila San, Casablanca, Kralj, Snežnik, Savka, Devedžić, zatim Biser apartmani, Iwa centar, Pansion VUK, Stomatoloska ordinacija sa apartmanima Dental zdravlje i apartmani u nekim od banjsikih vila: Raj, Stojković, Šumadija, Beli Bor, Vila Nikola, Kraljica...\nNosilac medicinske i relaksacione ponude u Vrnjačkoj Banji je Specijalna bolnica „Merkur" koja predstavlja moderan zdravstveni, wellness i spa centar.


Poboljšanje imidža Rusije\nProgram «Rusija Danas» će početi da se emituje krajem ove godine. Organizatori ovog kanala predstavljaju ga kao Ruski SI-EN-EN.\nRuska nacionalna televizija, koja ima samo dva državna kanala, već je primetila moguć problem sa kredibilitetom. Početni planovi za «Rusiju Danas», čiji organizatori kažu da će prenositi međunarodne vesti sa ,kako je rečeno « ruskog stanovišta,» nagoveštavaju da će čitava situacija dobiti novo značenje. Sa početnim fondom od 30 miliona dolara, nova televizijska stanica trebalo bi da ima oko 500 zaposlenih, koji će raditi na emitovanju vesti za Sjedinjene Države, Evropu, nekoliko azijskih država i veliki broj bivših ruskih republika.\nNovoimenovani generalni direktor «Rusije Danas,» dvadeset-petogodišnja Margarita Simonijan, dolazi iz kremaljskog novinarskog pula. Prema njenim rečima, nova televizijska stanica ima za cilj da uzvraća na ,kako ona to naziva, «anglo-saksonsku« dominaciju u svetskim televizijskim vestima. Simonijan izražava nadu da će to izmeniti negativno mišljenje među strancima o Rusiji, kao naciji u kojoj nema reda i mira. Ali njen prvi zadatak biće da odbrani kanal od negativnog stava u samoj Rusiji.\nMargarita Simonijan kaže za Glas Amerike da je veoma teško odgovoriti na kritike kada ljudi već imaju formirano mišljenje o tome da «Rusija Danas» neće imati nezavisnost od svojih sponzora u Kremlju. Sačekajmo pa ćemo videti, kaže ona. Simonijan kaže da će nezavistan rad redakcije nadgledati programski savet, ali nije iznela nikakve detalje o konkretnim ili predloženim merama za osiguravanje samostalnosti urednika.\nGlavni urednik vodećeg ruskog internet sajta na engleskom jeziku, Anton Nosik, reaguje skeptično i kaže da ova ideja ima ukus «propagande na sovjetski način,» poznate još od vremena Josifa Staljina.\n«Ovaj kanal nije napravljen zbog neke postojeće potražnje. Niko nikada nije utvrdio da u svetu postoji potražnja za takvim vestima. Nje jednostavno nema.«\nNosik ne gaji nadu da će kanal emitovati bilo kakve druge informacije osim onih koje Kremlj želi da vidi, odnosno . kako kaže – priče o ruskim uspesima. Mnogi analitičari u Rusiji se pitaju da li će javnost poverovati ovoj novoj vrsti medija? Maša Lipmen iz moskovskog Karnegijevog centra misli da neće. Postoji rasprostranjeno mišljenje u svetu, među ljudima koji se zanimaju za Rusiju - u medijima, medju analitičarima i poznavaocima ruskih prilika - da je sva vlast koncentrisana u Kremlju i da se sve ostale institucije koriste za njegove ciljeve. Stoga će zaključiti da Kremlj stoji i iza ovog televizijskog kanala i da će poslužiti u njegove svrhe. Ko god bude analitički gledao ovaj kanal, gledaće ga sa podozrenjem, pokušavajući da primete znake uticaja Kremlja, cenzure ili jednostavno kremaljskih interesa.\nAnalitičar Lipman veruje da globalna reputacija Rusije zavisi uglavnom od političkih dostignuća i političkih neuspeha, u koje ubraja nedavno proglašavanje krivice bivšeg generalnog direktora Jukosa, Mihaila Hodorkovskog. Ona se pita zašto ruske vlasti ne pokušaju da dopru do samog uzroka tog lošeg imidža, umesto što pokušavaju da izmene njegovu fasadu.


RUKOMET Dubočica 54 u subotu dočekuje Topličanin\npetak, 17 novembar 2017 23:17\nUtakmicama 8. kola ovog vikenda se nastavlja takmičenje u Super "B" rukometnoj ligi "Istok - Zapad".\nRukometaši Dubočice 54 na svom parketu dočekuju ekipu Topličanina iz Prokuplja.\n- U Leskovac dolazi ekipa iz Prokuplja koja sa nama ima dobre odnose, znamo se, dobro se poznajemo i oni će sigurno pokušati d ana napem terenu nadoknade propušteno u prethodnim kolima. Mi posle Planinke nemamo pravo na kiks pred našim navijačima. Verujem da ćemo osvojiti dva boda i uhvatiti priključak sa ekipama iz samog vrha tabele - rekao je Siniša Mičić, trener u ekipi RK Dubočica 54.\nEkipa je kompletna, nema povređenih igrača.\n- Očekujem dva boda iz ove utakmice, i ništa manje od toga. Naporno smo radili, spremni smo za tu utakmicu. Ekipa Topličanina je dobra ekipa, iskusna i sigurno će doći da se bore za bodove. Ipak, mi smo domaćini i samo od nas zavisi šta će da se desi u ovoj utakmici - optimista je golman Dubočice 54 Aleksandar Gašić.\nUtakmica 8. kola Super B rukometne lige Istok - Zapad Dubočica 54 - Topličanin igra se u subotu u Sportskom centru Dubočica s apočetkom u 17:30.


Novinar Stupar: "Vučić ima problem, oni koji treba da hapsi su njegovi ljudi”... (foto i video) - IBALKAN\nNovinar Stupar: “Vučić ima problem, oni koji treba da hapsi su njegovi ljudi”… (foto i video)\nNovinar Slobodan Stupar izjavio je da se danas navršilo 40 dana od objave “rata mafiji” i, s obzirom na to da je mafija ostala “netaknuta”, predsjednik Srbije Aleksandar Vučić može da “tom ratu održi opelo”…\nBEOGRAD: Srbija, Crna Hronika, Zanimljivosti, vijesti, petak 27. XI…18: 09…Novinar Stupar: “Vučić ima problem, oni koji treba da hapsi su njegovi ljudi ”… (foto i video)\n– Mi nemamo ‘koza nostre’ i slične organizacije koje opstaju zavjetom i ćutanja, već imamo raskalašnu mafiju koju svi vide i prepoznaju. Naša mafija se uglavnom bavi građevinarstvom, izgradila je pola Vračara i Dorćola, vodi sportske klubove, ima ogromne vozne parkove- i kaže Stupar.\nPrema njegovim riječima, država ne provjerava porijeklo novca tako da svi kriminalci prljav novac bez problema legalizuju uz pomoć vlasti. Dodao je da je u nedemokratskim državama “kao što je Srbija”, omiljena parola svake vlasti “rat protiv kriminala”.\n– Kad nemate rešenje za ozbiljne ekonomske, političke i sve društvene probleme, vi, mislim na predsednika države, pozovete televiziju kako u svom kabinetu i objavite ‘rat mafiji’. Vučić ima ogromne probleme, i to posebno od izbijanja pandemije, već mesecima vuče sve same pogrešne poteze – rekao je Stupar.\nNa pitanje Danas.rs zašto ni nakon 40 dana od objave nije počeo obračun sa mafijom, Stupar kaže:\n– Svi kriminalci, koji treba da budu uhapšeni, zapravo su Vučićevi ljudi. Ako Vučić ima problem da locira kriminalce u svojim redovima, ja mu i preporučujem da pozove novinare iz nerežimskih redakcija i oni će sr i dokazima saopštiti 200-300 imena koje može odmah da uhapsi.\nPrema Stuparovim riječima, Srbija je država u kojoj su navijači pripadnici partijske policije koja se bavi kriminalom.\nČitaj još: BRAVO, General RAMIZ Dreković, braniće se sa slobode...\n– Oni rade po principu ‘pola za državu, pola za sebe’. Takozvani navijači su glavni dileri droge i rade u dilu s Državnom bezbednošću. I onda taj navijač postane glavni neimar u centru Beograda, Kruševca, Novog Sada.\nNa pitanje kolika je odgovornost bivšeg ministra policije to je Nebojše Stefanovića za širenje organizovanog kriminala, Stupar je kazao da su Stefanović, kao i svi ostali iz Vučićevog okruženja, svjedoci rušenja države.\n– Naravno da i Stefanović snosi deo odgovornosti, ali on se, kao i mnogi drugi, našao u toj poziciji samo zato što Vučić želi da vlada ljudima koji su intelektualno daleko ispod njega.\nUpitan da li ima utisak da Vučić i sadašnji ministar policije Aleksandar Vulin pokušavaju da svu odgovornost za postojanje mafije svale se i na Stefanovića, Stupar navodi da se Stefanović sukobio s Vučićem nakon boravka u Sjedinjenim Američkim Državama i susreta s ljudima iz CIA-e.\n– Stefanović je otkrio ‘Jovanjicu’, najveću plantažu marihuane u Evropi, i moguće je da je za to otkriće imao podršku od CIA-e ili DEA-e. Nema sumnje da je to bila osveta Vučiću za aferu “Krušik”. Stefanović mnogo zna i jednog dana može biti dobar zaštićeni svedok.\nNa pitanje kakva su očekivanja od novog ministra policije Vulina kada je u pitanju borba protiv organizovanog kriminala i korupcije, Stupar tvrdi da Vulin nema “blage veze” sa sigurnosnom strukturom MUP-a Srbije.\n– Montipajtonovski deluje saznanje da je Vulin, nakon što je svaki dan pio kafu sa Mirom Marković, postao ministar vojske, ministar za rad, ministar za Kosovo i sada ministar policije. Takav čovek ne može da vodi borbu protiv kriminala.\nČitaj još: TURSKA postavlja ''TUNELE'' za dezinfekciju protiv koronavirusa (VIDEO)\nA evo i odgovora na to da je Beograd najsigurniji grad u regionu\n– Zbog “razularenih” kriminalnih obračuna, osećaj straha kod građana je više nego vidljiv. Mi imamo jednu novu generaciju plaćenih ubica, to su mladi ljudi od dvadesetak godina, koji su u stanju da za par hiljada evra ubiju bilo koga i bilo gde. Dokle god kriminalci budu imali jaka uporišta u policijskim strukturama, građani se neće osećati bezbedno – zaključio je Slobodan Stupar...


Nestao Milan Stankovic – Zvezde Granda, Nove Zvezde Granda, Uživo\nKada je 13. marta ove godine izabran za predstavnika Srbije na prestižnom takmičenju „Evrovizija“, svi su polagali nade u mladu zvezdu „Granda“ Milana Stankovića. Iako se nije visoko kotirao, Milan je izazvao pažnju svetskih medija, ali je istom vrtoglavom brzinom kojom je postao slavan, nestao sa medijskog neba. Nigde ne nastupa, ne gostuje, ne javlja se na telefon, niti se bilo šta zna o njemu.\nPo završetku „Evrovizije“ pokrenute su priče da Milan Stanković više neće biti sastavni deo „Granda“, te da čelni ljudi ove kuće žele da ga izbace iz „jata“. S druge strane, šuškalo se i da mladi Milan želi samovoljno da napusti kuću koja ga je iznedrila, te da želi da potpiše ugovor sa PGP-RTS-om. Iako je sve ostalo u domenu trača, poznato je samo da je Milan, zajedno sa Nemanjom i Milenom, jedini koji nije pozvan na poslednji sastanak producentske kuće „Grand“ koji je nedavno upriličen, te da će se o njegovoj sudbini znati nešto više tek u septembru. Tada će biti objavljeno kako, da li i na koji način će Milan biti u sastavu „Granda“.\n– Nisu tačne informacije da Milan želi da izdaje za našu kuću, niti da smo u tom kontekstu u bilo kakvom kontaktu s njim – tvrdi Duška, a Milan se danima nije oglašavao uprkos pokušajima da ga dobijemo na telefon.\nПретходни чланакПретходно Pop pevačica Jelena Karleusa produbila sukob sa vlasnicima „Granda“\nСледећи чланакСледеће Darko resio da se ponovi


Vreme 1067 - Partijske skole: Politika je kao planinarstvo\n<< VREME | BR 1067 | 16. JUN 2011.\nPartijske škole >\nPolitika je kao planinarstvo\nOsnivanju obrazovnih centara u okviru političkih stranaka ide naruku i novi zakon o finansiranju političkih aktivnosti, po kom su partije u obavezi da najmanje pet odsto svojih prihoda izdvoje za obrazovanje svog članstva\n"Političko obrazovanje stanuje u političkim partijama", reči su kojima je otpočeo panel na temu "Partijske škole, edukativni centri i fondacije". Edukacija političkih kadrova donedavno je bila prepuštena različitim organizacijama, fondacijama i institucijama. Danas, političke partije se sve više osamostaljuju na ovom polju i osnivaju sopstvene edukativne centre. Osnivanju obrazovnih centara u okviru političkih stranaka ide naruku i novi zakon o finansiranju političkih aktivnosti, po kom su partije u obavezi da najmanje pet odsto svojih prihoda izdvoje za obrazovanje svog članstva. O aktivnostima i planovima svojih partija na ovom polju govorili su Tamara Tripić iz Demokratske stranke, Ana Segedinski iz Centra za obrazovanje Lige socijaldemokrata Vojvodine, Nemanja Stamenčić iz Centra za obrazovanje Socijaldemokratske partije Srbije i Dijana Vukomanović iz Fonda "Svetozar Marković" (Socijalistička partija Srbije).\nModerator panela o partijskim školama Nenad Čelarević iz Nacionalnog demokratskog instituta (NDI), rekao je u uvodnom izlaganju da je sve ono što su u Srbiji radile različite organizacije i fondacije vodilo ka tome da partije počnu da osnivaju sopstvene centre za obrazovanje. "U tome smo uspeli, ali posao još nije do kraja gotov", rekao je Čelarević. Odredbu budućeg zakona o političkim aktivnostima o obaveznih pet odsto za edukaciju, on je ocenio kao dobru, ali: "To je mali iznos, a meni je žao što nismo uspeli da primenimo nemački model, po kom partije iz svojih budžeta izdvajaju sredstva za nezavisne organizacije koje se bave edukacijom." Kao posebne probleme u vezi sa obrazovnim centrima unutar partija Čelarević je naveo, pre svega, to što njihovo osnivanje ide teško, jer stranačke centrale pružaju otpor, a na edukacije ne odlaze najkvalitetniji kadrovi, već se polaznici odabiraju po nekim drugim kriterijumima: "Seminari se doživljavaju turistički", rekao je Čelarević.\nSvoja iskustva učesnicima konferencije preneo je i Klaus Tovar, član predsedništva nemačke Socijaldemokratske partije i direktor partijske škole u "Vili Brant" kući. "Mi, kroz političko obrazovanje radimo na tome da stvorimo kancelara Nemačke za 2030. godinu." Tovar je rekao da podsticanje podmlatka političkih partija znači umrežavanje buduće generacije, učenje političkog zanata i objašnjavanje da se u politici uspeva samo timski: "Govorimo im da su u politici kao planinari koji se penju uz planinu, gde zavise jedni od drugih, a svako od njih se drži za deo jednog, zajedničkog užeta." Po njegovim rečima, politički zanat je moguće naučiti, ali osnove poziva političara nisu naučive, one se moraju živeti. "Političar mora da voli ljude, to je neophodno, a veština, ideologija i delovanje se uče." Tovar je ovo pojasnio tvrdnjom da politika ne kvari karakter, već loši ljudi i loši karakteri: "Zadatak svake političke partije je samopročišćenje. Lenje, korumpirane i lažljive moramo nazvati pravim imenom."\nPortret savremenika – Aleksandar Konuzin >\nPogodi ko dolazi na prijem\nStanje u društvenim naukama >\nTri ne – znanje, jezik i podsticaj\nIntervju – Tanasis Kacirumpas, predsednik UO Vip mobile >\nŽelimo jasne uslove i jasne propise\nIz ličnog ugla – O imidžologiji i stvarnosti >\nBudžetska »eutanazija« poljoprivrede i sela\nStrateška konferencija >\nSamo partner i ništa više\nSrbija i NATO >\nKvadratura jednog članstva\nProslava 200 godina policije u Makišu >\nTu su Njegov deda i stric\nKo je lečio i plaćao Ratka Mladića >\nPenzija srpska, ukaz bosanski\nTribina – Izazovi i rezultati >\nDemokratiji su potrebne demokrate\nVrednosti, znanja, veštine >\nKriza morala i javni interes\nRegionalna saradnja >\nMnogo dobre volje


19.11.2018 12:42 | Veljko Zeljković\nBanjaluka - Zbog sve većih bezbjednosnih prijetnji i izazova, a koji su uglavnom povezani sa migrantskom krizom koja bi u narednom periodu mogla kulminirati, Republika Srpska će najvjerovatnije formirati rezervni sastav policije.\nStručnjaci tvrde da bi u rezervnom sastavu trebalo da bude isti broj ljudi koliko ih ima u redovnom sastavu, a Srpska na raspolaganju trenutno ima oko 5.300 policajaca.\nRiječ je o inicijativi koja je pokrenuta još 2016. godine, a kako je tada istaknuto, radi efikasnije borbe protiv terorizma i kriminala. Problem sa migrantima, te procjene kako bi ova kriza mogla eskalirati u narednih nekoliko godina, ponovo su otvorili ovu priču.\nAktuelni predsjednik Srpske Milorad Dodik ocijenio je da je pitanje migranata daleko kompleksnije nego što to mnogi iz Sarajeva žele prikazati, te najavio kako bi vlasti u Srpskoj uskoro mogle ići sa novim zakonskim rješenjima ili izmjenama postojećih. a kojima bi se dala nova ovlašćenja policiji, ali i formirao rezervni sastav policije, a najvjerovatnije i služba nacionalne bezbjednosti.\nIdeju je podržao i ministar unutrašnjih poslova Srpske Draga Lukač istakavši da bi formiranjem rezervnog sastava policije MUP Srpske mogao efikasnije da odgovori na bezbjednosne prijetnje koje sa sobom nosi migrantska kriza u BiH, ali i regionu.\n- Ovaj problem će u BiH posebno biti izražen u narednih nekoliko godina. Mi trenutno možemo da izdvojimo tek stotinjak policajaca i da ih rasporedimo na našoj granici. To nije problem da radimo nekoliko mjeseci, ali ne i duži period - istakao je Lukač.\nOn je rekao da su MUP-u Srpske potrebni novi ljudi koji bi mogli da rade taj posao, jer ako se izuzmu policajci iz redovnog sastava policije i rasporede na granicu biće narušena bezbjednost u gradovima Srpske što se, kako je istakao, ne smije dozvoliti.\nKako je pojasnio, u rezervni sastav policije bi bio uključen jedan dio penzionisanih policajaca, koji još mogu da doprinesu radu MUP-a, ali i jedan dio mlađih ljudi kojima će on biti filter i selekcija za ulazak u aktivni sastav policije.\n- Mi jednostavno moramo iznaći nove snage, nove mogućnosti da bismo mogli efikasno da se borimo protiv migrantske krize s ciljem zaštite naših granica a jedna od najboljih mogućnosti je upravo rezervni sastav policije - pojasnio je Lukač podsjetivši da je samo tokom ove godine je kroz BiH prošlo više od 21.000 migranata.\nProfesor na Fakultetu bezbjednosti u Banjaluci Slobodan Župljanin smatra da je riječ o dobroj ideji, ali i, kako je naglasio, nasušnoj potrebi, a posebno imajući u vidu sve okolnosti i bezbjednosne probleme sa kojima bi se Srpska mogla susresti u narednom periodu. Kada je broj ljudi ovog rezervnog sastava u pitanju, Župljanin smatra, da on ne bi trebalo da bude ničim limitiran, te da bi u najmanju ruku trebalo da ima isti broj koliko i trenutni redovni sastav policije u Srpskoj.\n- Rezervni sastav policije nikada nije trebalo ni ukidati, jer je bilo sasvim logično i opravdano da on ostane. I to iz mnogo razloga. I nisu samo migranti jedini problem. Rezervni sastav trebalo bi da postoji i zbog svih eventualnih vanrednih okolnosti na koje redovni sastav policije nekada nije u mogućnosti da odgovori - mišljenja je Župljanin ističući kako ova odluka ne može nikome štetiti, a ni smetati.\nNaučni savjetnik u Institutu za međunarodnu politiku i privredu iz Beograda Dragan Petrović nedavno je u intervjuu za “Glas Srpske” upozorio kako bi nakon zatvaranja granica Evropske unije, prostor Balkana mogao postati jedan veliki kolektivni centar za migrante, a BiH preplaviti na desetine hiljada ovih izbjeglica. Prema mišljenju ovog stručnjaka radi se o dirigovanim procesima iza kojih stoje velike zapadne sile.


Vučić: Od utorka kraća zabrana kretanja, vreme za šetnju i za starije od 65 - Politički.rs\nPredsednik Srbije Aleksandar Vučić najavio je večeras da će od utorka zabrana kretanja biti skraćena za jedan sat i važiće od 18, umesto od 17 časova.\nVučić je gostujući na televiziji Pink rekao da će to biti prva mera, a da će istovremeno i starijima od 65 godina biti omogućeno kretanje po 30 minuta u periodu od 18:00 do 01:00 čas utorkom, petkom i nedeljom.\nOn je dodao da će, ako se situacija dodatno poboljša, starijim građanima od 27. aprila biti omogućena šetnja pola sata svakog dana.\nSrbija će imati najbolju ekonomiju u Evropi\nVučić je rekao i da će Srbija ove godine imati najbolju ekonomiju u Evropi sa najvećim rastom, a da sledeće godine očekuje ekonomski rast od devet odsto.\nZdravstvo će nam biti u prvih 30 u svetu\nVučić je komentarišući stanje sa epidemijom koronavirusa rekao da je dobio rezultate testova posle 15 časova, i da je u Vojvodini situacija mnogo bolja, kao i u centralnoj i zapadnoj Srbiji, dok je najteže u Nišavskom i Topličkom okrugu.\n“Kad sve prođe, ojačaćemo zdravstvo, grade se klinički centri u Beogradu i Kragujevcu, imaćemo jedan od najboljih zdravstvenih sistema na svetu, u prvih 30 u svetu” najavio je predsednik Srbije i dodao da će građani tačno znati za šta su izdvajali novac godinama.\nGADAFIJEV SIN SE ZVANIČNO KANDIDOVAO: Seif al-Islam u trci za predsednika Libije koja je u haosu nakon svrgavanja njegovog oca!


Prohanov: Srpskom narodu nanesen veoma težak udarac - 20.03.2015, Sputnik Srbija\nProhanov: Srpskom narodu nanesen veoma težak udarac\nRusi i Srbi imaju kompleksan odnos – iako su nam geopolitički i geostrateški interesi različiti, mi smo i dalje neverovatno bliski narodi, kaže ruski književnik... 20.03.2015, Sputnik Srbija\nvesti, rusija, svet, srbija, aleksandar prohanov, izborski klub\n16:55 20.03.2015 (Osveženo: 16:19 05.10.2015)\n© Foto : Medija Centar BeogradAleksandar Prohanov\nRusi i Srbi imaju kompleksan odnos – iako su nam geopolitički i geostrateški interesi različiti, mi smo i dalje neverovatno bliski narodi, kaže ruski književnik i novinar Aleksandar Prohanov.\nČuveni ruski književnik i novinar Aleksandar Andrejevič Prohanov u intervjuu za Sputnjik kaže da je Srbija sve bliža NATO-u, što je očigledni pokazatelj da se geostrateški interesi i putevi dveju zemalja razilaze. Međutim, ako izuzmemo trenutnu političku situaciju i osvrnemo se na ekonomsku i kulturnu saradnju, kaže Prohanov, Srbi i Rusi su veoma bliski narodi.\n„Jedan od najsvetlijih primera jeste novi gasovod koji će proći kroz Srbiju i na taj način uključiti našu bratsku zemlju u rusko ekonomsko prostranstvo i time postati direktni partner Rusiji. Na to ništa ne može da utiče, ni eventualni ulazak Srbije u NATO. Mi jako dobro razumemo da je trenutno stanje u svetu izuzetno promenjivo i da ništa nije večno. Niko nije pre deset godina mogao ni da pretpostavi da će Ukrajina za tako kratak period u potpunosti promeniti politički kurs. Isto tako, niko ne može ni da pretpostavi šta će se desiti u narednih 10 godina, to jest da li će Srbija ući u NATO ili će zbog nekih nepredvidivih dešavanja u svetu promeniti svoju geopolitičku poziciju i postati direktni saveznik Rusiji“, kaže Prohanov.\nOn naglašava da nevezano za trenutnu situaciju u Srbiji i za koji put će se odlučiti srpska vlast, narodi dveju zemalja će i dalje ostati fundamentalno bliski imajući u vidu da nas spaja pravoslavna vera koja, kako kaže, tvrdo se suprotstavlja novim zapadnim vrednostima bezbožja.\nAleksandar Prohanov, koji boravi u dvodnevnoj poseti Srbiji, kaže da je u Beograd došao kako bi svojim očima video kako izgleda Srbija nakon bombardovanja NATO-a i kako danas razmišlja srpska omladina.\n„Ja sam u Srbiji boravio u više navrata, poslednji put sam bio kada sam sa svojom srpskom braćom stajao na Brankovom mostu za vreme NATO bombardovanja 1999. godine. Dok sam u Srbiji, želja mi je da porazgovaram sa srpskom omladinom kako bih stekao sliku o čemu danas razmišljaju mladi, šta ih inspiriše, čemu se nadaju. Pored toga, želim da im ispričam šta se danas događa u Rusiji, budući da smo svi sastavni deo svih ovih dinamičkih promena koje se dešavaju na svetskom nivou“, kaže Prohanov.\nOn dodaje da prilikom posete Srbiji nema organizovanih susreta sa aktuelnim političarima niti ga to interesuje, iako je svojevremeno, kako kaže, bio blizak Slobodanu Miloševiću i Vojislavu Šešelju.\n„Trenutna politička situacija govori o tome da je Srbija pod čizmom zapada. Osećam da je Srbija pod veliki pritiskom i da je srpskom narodu nanesen veoma težak udarac. Srbi su demoralisani, nalaze se pod ekonomskom i psihološkom okupacijom i mislim da se još uvek nisu oporavili od borbe, koja u nekom 'tajnom režimu', i dalje traje. Svestan sam da je u Srbiji na vlasti prozapadna grupa političara i da će ona i dalje opstati. Ali, kao što rekoh, budućnost je nepredvidiva“.\nAleksandar Prohanov, koji je ujedno i član „Izborskog kluba“, u Srbiju je došao na čelu tročlane delegacije na poziv političke partije „Treća Srbija“. Pored Prohanova, u Srbiju su iz „Izborskog kluba“ doputovali i šef Instituta dinamičnog konzervatizma Vitalij Averjanov, i Vladika Avgustin, koji će u subotu, 22. marta, održati službu u Hramu Svetog Save.\nPored toga, Prohanov će u Beogradu i Sremskim Karlovcima održati nekoliko predavanja i razgovora. Aleksandar Prohanov autor je mnogih knjiga, a uskoro izlazi i nova knjiga o ratnim stradanjima i tragediji u Donbasu pod nazivom „Ubijanje gradova“.\nInače, „Izborski klub“, čiji je Prohanov predsednik, osnovalo je dvadesetak ruskih patriotski opredeljenih intelektualaca 2012. godine u Moskvi sa ciljem da ponude intelektualnu alternativu liberalnom konceptu razvoja Rusije koji, po njihovim rečima, razara državu. Klub čine ugledni političari koji su svojevremeno bili savetnici predsednika Rusije Vladimira Putina, javne ličnosti i stručnjaci iz različitih oblasti koji se bave proučavanjem unutrašnje i spoljne politike Rusije.


Pohvale od Stejt departmenta: Srbija jedina vratila svu imovinu Jevrejima - Savez jevrejskih opština Srbije\nVi ste ovde: Naslovna Vesti iz SJOS Pohvale od Stejt departmenta: Srbija jedina vratila svu imovinu Jevrejima\nSrbija je odlično ocenjena u nedavnom godišnjem izveštaju američkog Stejt departmenta u delu koji se odnosi na pomake u sprovođenju Terezinske deklaracije, koju je pre 11 godina potpisalo pedesetak zemalja. Deklaracija obavezuje potpisnice da reše pitanje vraćanja jevrejske imovine oduzete u doba nacizma, čak i kada iza stradalih nisu ostali naslednici, da obezbedi normalan život Jevrejima koji su preživeli pogrom, da reši pitanje neobeleženih masovnih grobnica, kulturnog blaga, arhiva i memorijala.\nIz izveštaja Stejt departmenta vidi se da je Srbija za sada jedina zemlja koja je donela Zakon o otklanjanju posledica oduzimanja imovine žrtvama Holokausta koje nemaju naslednike. Na ovaj Zakon čitav svet gleda kao na poseban iskorak u povratu imovine žrtava Holokausta u kojem je radna grupa Saveza jevrejskih opština Srbije na čelu sa predsednikom SJOS Robertom Sabadošem učestvovala.\nIzveštaj Stejt departmenta samo potvrđuje da je u naporima za trajno obezbeđenje uslova za obavljanje primarne delatnosti jevrejske verske zajednice pravilno odabran odmereni i izbalansirani put kojim ide Savez i sve jevrejske opštine. Dodatna potvrda izveštaju je informacija da u primeni Zakona od januara 2017. godine Savez i jevrejske opštine beleže ohrabrujuća pozitivna iskustva.\nPrema proceni Agencije za restituciju vrednost do sada vraćene imovine premašuje 21,5 miliona evra a novac od rente nekretnina i godišnjeg budžetskog izdvajanja koristi se kao pomoć preživelima ali i za negovanje kulture sećanja o Holokaustu.\nDoc. dr Haris Dajč, predsednik Vladinog odbora za nadzor rekao je da je izveštaj Stejt departmenta važan za proces restitucije u Srbiji i kao priznanje ali i kao dodatna obaveza za sve aktere da nastave da rade savesno i odgovorno.\n"Donošenjem i primenom Zakona postavljena je prilično visoko lestvica za zemlje u regionu i Evropi. Finansijska pomoć jevrejskoj zajednici počela je još 2017. godine. Trošenje sredstava je transparentno, a njima se finansira ne samo život zajednice, već i naučni projekti i humanitarne akcije, među kojima i zajednička pomoć Saveza jevrejskih opština i Svetskog jevrejskog kongresa Srbiji u nabavci opreme za borbu protiv pandemije kovida" rekao je Dajč.\nTakođe, za jevrejsku zajednicu Srbije od značaja je i to što je Stejt department nedvosmisleno stao iza napora Saveza jevrejskih opština Srbije da lokalitet logora Topovske šupe shodno Zakonu o memorijalnom centru Staro Sajmište bude sačuvan u integralnom obliku kao sastavni deo memorijala. Zakon o memorijalnom centru Staro Sajmište je sinergija odlučnosti Saveza da se sačuva lokalitet logora Topovske šupe u integralnom obliku i postojanja političke volje da se za buduća pokolenja sačuvaju obeležja na Starom Sajmištu i Topovskim šupama kao svedočenje zajedničke istorije stradanja.\nPodsetimo, Ministarstvo kulture na čelu sa predsednikom radne grupe Asjom Drača Muntenau i delegacija Saveza na čelu sa Robertom Sabadošem imali su vrlo intezivnu saradnju što je rezultiralo početkom 2020. godine donošenjem Zakona o Memorijalnom centru Staro Sajmište na koje se čekalo 75 godina.


Položen kamen temeljac za Ikeu; Vučić:Siguran znak bolje budućnosti Srbije\nIzvor\tTanjug\tapril 14, 2016\nBEOGRAD - U Beogradu je danas položen kamen-temeljac za robnu kuću Ikea, a premijer Aleksandar Vučić je poručio da je danas dobar dan za Srbiju i da je zadovoljan što se naša zemlja uvrstila u klub 47 zemalja u kojima Ikea ima svoje robne kuće.\n"Ikea je siguran znak bolje i uspešnije budućnosti Srbije", rekao je Vučić nakon polaganja kamena-temeljca.\nKamen-temeljac su, pored Vučića, položili potpredsednica vlade Zorana Mihajlović, gradonačelnik Siniša Mali i direktor Ikee za jugoistočnu Evropu Stefan Vanoverbek.\n"Velika mi je čast što pripadamo klubu zemalja 47 u kojima Ikea ima svoje kuće. Beograd nije jedino mesto, napravicćemo više takvih robnih kuća, a naredna će nadam se biti u okolini Niša, što je iz više razloga za Srbiju važno", rekao je Vučić i dodao da Srbija ne želi da bude samo jedan grad, već želi da svima pruži šansu.\nPosebno je rekao zahvalan ljudima iz Ikee i dodao da Srbija želi da ima što više dobavljača, ne samo za kuće koje budu poslovale u Srbiji i u Beogradu, već i za ceo Ikein sistem.\nPremijer je rekao da prvo što će kupiti u Ikei će biti oklagija i daska za sečenje mesa, jer su to proizvodi koji će se proizvoditi u Ćupriji.\nPremijer je rekao da je u svih 47 zemalja u kojima Ikea posluje, ta kompanija simbol robe pristupačnih cena, ali i da su to uspešne i bogatije države u kojima se brine o životnom standardu građana, u kojima je ta roba pristupačna građanima različitog imovinskog stanja.\n"Zato je važno da Srbija postane takva zemlja, gde ljudi mogu da zarađuju i da za manje novca mogu da kupe dobre proizvode", rekao je Vučić.\nNavodeći da Ikea 25 godina planira izgradnju robne kuće u Srbiji i da je zato ovo dobar dan za našu zemlju, ali i da dan kada treba da shvatimo šta smo sve propustili i da više nikada ne smemo da kasnimo 25 godina.\n"Ikea je siguran znak bolje i uspešnije budućnosti Srbije", rekao je Vučić i istakao da dolazak te kompanije ne znači samo posao za radnike, već i za dobavljače, ali i da predstavlja jasan znak kakvom društvu Srbija pripada.\nVučić je pozvao sve građane BiH, Crne Gore, Makedonije da dolaze u Beograd i kupuju u Srbiji, jer će Ikea u prestonici Srbije svakako biti bliža nego ona u Budimpešti, gde građani u regionu mahom idu.\n"Teško da će naći bolje mesto da ostave svoj novac, a mi ćemo se potruditi da otvorimo još jednu robnu kuću u Nišu, da bude bliže Skoplju, a možda i u zapadnoj Srbiji, da bude bliže BiH", rekao je Vučić.\nPremijer je iskoristio priliku da kaže da je danas dobio potvrdu da će jedan veliki nemački investitor zaposliti veliki broj građana u jednom gradu na jugu Srbije.\n"Ikea nije samo 300 radnih mesta i velika investicija, već i sistem dobavljača i pokazatelj kakvom društvu Srbija pripada", rekao je Vučić.\nOn je zamolio izvođače da posao bude završen u roku, ili čak pre roka, navodeći da ne zna da li će biti na otvaranju iduće godine, ali da će sigurno prvo kupiti dasku za sečenje mesa i oklagiju koje se proizvode u Ćupriji.\n"Kiša koja danas pada znak je da ćete dobro da zarađujete ovde", rekao je Vučić.\n« Novi projekti EU za poboljšanje položaja Roma Nemačka traži ljude iz Srbije za ova radna mesta »


Nove šanse IT industrije u Srbiji: Ohrabruje rast inovativne startap zajednice - Biznis i Finansije\nHome\tTekstoviB&F Plus\tNove šanse IT industrije u Srbiji: Ohrabruje rast inovativne startap zajednice\nNove šanse IT industrije u Srbiji: Ohrabruje rast inovativne startap zajednice\nby bifadmin 1. decembra 2017.\nU IT industriji u Srbiji posebno ohrabruje rast startap kompanija čiji proizvodi su veoma konkurentni na globalnom IT tržištu. „Imamo inicijative za podršku lokalnoj startap zajednici, koje otvaraju vrata mladim kompanijama da se uključe u razvoj naših novih rešenja. Pokušavamo da povežemo mlade tehnološke startap firme sa našim korisnicima, i da kroz ovaj kanal obezbedimo finansiranje dobrim novim idejama“, kaže Predrag Ćirković, direktor kompanije SAP za Zapadni Balkan.\nBiF: Prema zvaničnim podacima, IT sektor je sa ukupnom stopom rasta od 10% godišnje i rastom softverske delatnosti od 20%, postao najbrže rastuća industrija u Srbiji. Shodno iskustvu kompanije SAP na ovom tržištu, u kojoj oblasti IT industrije vidite najveće konkurentske prednosti Srbije u globalnoj utakmici?\nPredrag Ćirković: Veliki deo IT industrije u Srbiji i regionu pretežno se oslanja na IT projekte većeg obima u javnom sektoru. U realnom sektoru privrede, zbog trenutne ekonomske situacije, ređi su veliki IT projekti koji mogu obezbediti opstanak lokalnoj IT industriji. Primetno je da lokalna IT industrija relativno uspešno uspeva da se preorijentiše na izvoz IT usluga u inostranstvo. Ono što me, možda, najviše raduje je rast malih startap kompanija koje imaju ideje, inicijativu i razvijaju IT proizvode koji su ozbiljno konkurentni na globalnom IT tržištu putem interneta.\nKako zbog svega ovoga, tako i zbog tehnološke revolucije (digitalne transformacije) koja se dešava svuda u svetu, verujem da će naročito nezasićena tržišta kao tržište našeg regiona sigurno beležiti rast sledećih par godina.\nBiF: Iz Vlade Srbije najavljuju da će jedan od prioriteta ekonomske politike biti razvoj elektronske uprave. Koja rešenja bi po Vašoj oceni bila ključna kao osnova koja bi predstavljala „odskočnu dasku“ za razvoj elektronskih servisa u narednom periodu?\nPredrag Ćirković: Mišljenja sam da je prava „odskočna daska“, zapravo, uvođenje jedinstvene centralizovane IT platforme koja bi se fokusirala na rešenja centralizacije finansija, HR-a i efikasne elektronske komunikacije sa građanima.\nBiF: Kao jedan od ekonomskih prioriteta Srbije istaknuta je i digitalizacija privrede. Imajući u vidu da domaću privredu u najvećem broju čine male firme sa ograničenim budžetima za ulaganja, gde vidite realne mogućnosti da se taj proces brže pokrene?\nPredrag Ćirković: Za svaku državu je dobro da razmišlja u pravcu kako može procese između države i privrede olakšati, optimizovati i ubrzati kako bi se omogućio što bolji poslovni ambijent. Takođe, država može ponuditi kroz institucije i državna preduzeća IT platforme, koje će lokalnoj privredi omogućiti konkurentnost u odnosu na globalne igrače – recimo, u vidu centralizovane deljene web komerc platforme. Ovakva platforma bi omogućila maloj i srednjoj privredi da konkuriše velikim firmama kao što je, na primer, Alibaba.\nBiF: Sa stanovišta poslovanja SAP-a, koje industrijske grane u Srbiji prednjače u digitalizaciji?\nPredrag Ćirković: Po prirodi stvari, uglavnom prednjače telekomunikacije, bankarske i retail industrije.\nBiF: Srbija je krenula i u intenzivniji razvoj naučno-tehnoloških parkova s ciljem da se ubrza komercijalizacija naučnih saznanja i kroz spregu nauke i biznisa podstakne dalji razvoj inovacija. U kojoj meri to poboljšava poslovni ambijent za kompaniju kao što je SAP?\nPredrag Ćirković: Lokalni razvoj inovacija je uvek pozitivan. SAP se trudi da ovu vrstu razvoja podrži kroz saradnju sa akademskom zajednicom i univerzitetima.\nBiF: Šta su osnove te saradnje i da li je to mogućnost da se obezbede odgovarajući kadrovi, s obzirom da su IT stručnjaci izuzetno deficitarni u Srbiji?\nPredrag Ćirković: Da, definitivno. Proces edukacije mladih ljudi je uvek dobra investicija, kako za SAP tako i za mlade u Srbiji. Ipak, to je proces koji traje i koji ne sme biti zaustavljen. Mislim da ćemo prve kadrove videti već 2018. i 2019. godine.\nBiF: SAP je pokrenuo i programe podrške ovdašnjoj startap zajednici. Na koji način mladi sa inovativnim idejama mogu da sarađuju sa vašom kompanijom i šta je zajednički interes?\nPredrag Ćirković: Kompanija SAP ima inicijative kojima učestvuje u podršci lokalnoj startap zajednici. Na primer, već drugu godinu zaredom organizuje InnovMatch takmičenje koje ima za cilj da omogući inovativnim kompanijama, startapima, programerima, preduzetnicima i studentima iz cele centralne i istočne Evrope da rešavaju specifične poslovne slučajeve, i da uz korišćenje SAP Cloud Platforme pomognu velikim kompanijama da stvore novu vrednost za svoje korisnike. Takvim pristupom SAP otvara vrata mladim kompanija da se uključe u razvoj novih rešenja i postanu deo SAP poslovnog ekosistema.\nBiF: Imajući u vidu da je tržište kapitala koji podržava startap ideje u Srbiji i dalje nedovoljno razvijeno, da li shodno iskustvima u razvijenim zemljama, kompanije poput SAP-a mogu da doprinesu i razvoju odgovarajućih fiansijskih mehanizama za veću dostupnost kapitala inovativnim početnicima?\nPredrag Ćirković: SAP kroz svoju InnovMatch inicijativu pokušava da spoji mlade tehnološke startap firme sa svojim postojećim korisnicima i da kroz ovaj kanal obezbedi finansiranje dobrim novim idejama.\nBiF: SAP na svojim forumima promoviše nove svetske trendove za uključivanje kompanija u takozvanu četvrtu industrijsku revoluciju. Šta je od inovativnih rešenja najzastupljenije u domaćim kompanijama?\nPredrag Ćirković: Od novih inovativnih rešenja najzastupljeniji su SAP HANA baza podataka nove generacije i industrijski fokusirana rešenja na bazi novih tehnologija. Takođe se vidi rastući trend interesovanja kupaca za novim rešenjima poput Omnichanell Web Comerc platforme, marketing automatizacije, HR i CRM rešenja u cloud-u.\nBiF: Koliko kompanije u Srbiji prepoznaju potencijal „virtuelne realnosti“ kao nove mogućnosti ne samo za prezentaciju i promociju svojih ponuda, već i u samom procesu poslovanja?\nPredrag Ćirković: Mišljenja sam da je koncept „virtuelne realnosti“ i globalno još uvek u začetku. Tehnologija je već neko vreme prisutna, ali smo sada u periodu istraživanja na koje sve načine ova tehnologija može olakšati poslovanje. Ipak, imao sam priliku da vidim i firme u Srbiji koje se bave razvojem ove tehnologije, kako za inostrane tako i za domaće klijente.\nSedam dana do konferencije o ljudskim resursima u IT industriji


Akcija "Joga dani dobrih dela"\nNaslovna » Izlasci » Sport » Akcija „Joga dani dobrih dela“\nAkcija „Joga dani dobrih dela“\nAh Neša 15. juni 2014. Sport Komentari su isključeni na Akcija „Joga dani dobrih dela“\nJoga savez Srbije i ove godine sprovodi akciju „Joga dani dobrih dela“ a centralna manifestacija biće održana 21. juna od 12.00 u Knez Mihailovoj.\nVeliki broj jogina izvešće performans – kratak serijal „Pozdrav Suncu“, a revijalni sastav Joga saveza Srbije prikazaće trenutno najpopularniji art joga similiris stil joge. Manifestacija u centru Beograda okupiće jogine iz 42 grada Srbije, a učestvovaće i predstavnici joga saveza Crne Gore, Češke i Austrije.\nJoga performansom se pozivaju svi građani da učine neko dobro delo sebi, članovima porodice, prijateljima ili sugrađanima.\nAkcija „Joga dani dobrih dela“ tradicionalno se održava već šestu godinu zaredom, pod pokroviteljstvom Evropske joga federacije. Ovaj performans biće održan 29. juna od 18.00 i u Novom Sadu na Trgu slobode (Trg Svetozara Miletića).\n„Vežbajte jogu sa nama“\nZainteresovani građani mogu da se priključe i akciji besplatnih časova joge u prirodi „Vežbajte jogu sa nama“. Tradicionalna akcija odvija se pod pokroviteljstvom Evropske joga federacije sa ciljem da se građanima Srbije omogući da vežbaju jogu i pasivan odmor zamene aktivnim, uz vođstvo školovanih i sertifikovanih instruktora Joga.\nOve godine akcija se sprovodi do 14. septembra u Beogradu, i u još 42 grada Srbije. Info: www.yogasavezsrbije.com\nI ove godine Joga savez Srbije će organizovati Međunarodni festival joge – Srbija 2014, 6. i 7. septembra na Adi Ciganliji. Festival okuplja predstavnike joga centara iz zemlje, učitelje i praktikante joge iz čitavog sveta koji će u zvaničnom programu predstaviti različite stilove joge.\nPosebna pažnja na festivalu biće pridata prezentaciji trenutno najpopularnijeg stila joge u svetu art joga similiris, koju će predstaviti revijalni sastav Joga saveza Srbije i joga klubovi koji neguju ovaj stil joge.\nMeđunarodni joga kamp\nJoga svez Srbije svake godine organizuje seminar joge kao program stručnog usavršavanja joga instruktora. Seminar je međunarodnog karaktera i pohađaju ga instruktori i praktikanti joge iz čitavog sveta koji u toku sedmodnevnog programa prolaze ozbiljnu, intenzivnu joga praksu. Seminar vodi međunarodni majstor joge prof. dr Predrag Nikić. Ove godine seminar će se održati na Kopaoniku od 6. do 13. jula. (danubeogradu.rs)\nTagoviada ciganlija beograd dub festivali izlasci joga knez mihailova sport vesti\nPrethodni Animirani filmovi dece u Kinoteci\nSledeći Tom Jones: Delilah i druge pesme


Vučić u subotu ipak na Kosovu - Gorapress.net\n07.09.2018. u 23:17\nPredsjednik Srbije najavio je da će posjetu Kosovu početi na jezeru Gazivode, iako su mu, kako je sam rekao, vlasti u Prištini zabranile da posjeti tu lokaciju\nPredsednik Srbije Aleksandar Vučić izjavio je da će u subotu ipak otići na Kosovo i da će posetu početi obilaskom Gazivoda i Ekološkog centra na jezeru Gazivode.\nOn je kazao da ide na Kosovo sa konkretnim planovima ekonomskog napretka za svakog običnog čoveka i za dobre domaćine.\nVučić je rekao i da je od prištinskih vlasti dobio obaveštenje u pisanoj formi da mu je zabranjeno da poseti Gazivode, ali i da očekuje da će poseta ipak proteći bez problema.\n"Očekujem, razume se, da sve protekne mirno i da tamo se na najnormalniji način obratim ljudima i ukažem koliko je značajno jezero Gazivode ne samo za Srbe na severu i jugu nego i Albance na Kosovu i Metohiji", kazao je Vučić u obraćanju javnosti.\nTraženje rješenja za budućnost\nOn je rekao i da Srbija nikad nije imala nameru da uskrati vodu sa jezera Gazivode građanima Kosova i da je vlastima u Prištini više puta nudio dogovor o upravljanju hidroelektranom na tom jezeru.\nVučić je kazao i da dijalog sa Prištinom neće biti prekinut i dodao da bi to bio neozbiljan i nedogovoran potez.\n"Nastavićemo razgovore, ne u ono vreme kada su najavili u Briselu, jer sam tada u Kini, ali svakako ćemo morati da nastavimo da razgovaramo jer je ključna stvar da sačuvamo mir", napomenuo je Vučić.\nPortparolka Evropske komisije Maja Kocijančić rekla je ranije da će se novi sastanak predsednika Vučića i Tačija u okviru dijaloga Beograda i Prištine organizovati tokom ovog meseca, a pre ministarske nedelje Saveta bezbednosti UN koja se održava poslednje nedelje septembra.\n"Suština je da pronalazimo dobra rešenja za budućnost", rekao je Vučić u obraćanju javnosti, nakon povratka iz Brisela, gde je duže od dva sata razgovarao sa šeficom evropske diplomatije Federicom Mogherini, ali ne i sa kosovskim predsednikom Hashimom Thacijem.\nOdluku da ne razgovara sa Thacijem objasnio je teškim pritiscima na Srbe na Kosovu, na njihove političke predstavnike i zvaničnike Srbije koji se bore sa srpske nacionalne interese u međunarodnoj areni.\nPritisci na Srpsku listu zbog Limaja\nSve je, kako kaže, krenulo teškim pirtiscima na poslanike Srpske liste, a zatim nastavljeno sa ogromnim pritiscima na rukovodstvo Republike Srbije, da se podrži Fatmir Limaj za šefa pregovaračkog tima Prištine a to, kaže, nije moglo da se izglasa bez Srba.\n"Mi smatramo da je to demokratsko pravo da poslanici Srpske liste ne podrže Limaja", rekao je Vučić i dodao da je dovoljno da podseti da je reč o čoveku koji je optužen za najteže zločine nad Srbima.\n"Pedeset poziva sam imao iz Evrope i sveta i svima sam rekao nemojte da ukidate demokratiju i pravo na drugačije mišljenje", rekao je predsednik Srbije.


Amerikanci našli slabu tačku svog Ratnog vazduhoplovstva\nNaučnici istraživačkog centra za odbrambene koncepcije i tehnologije u okviru instituta Hadson tvrde da bi se američka avijacija, u slučaju eventualnog upada u vazdušni prostor Rusije ili Kine, suočila s velikim problemima s gorivom. Iako Pentagon… »\nAmeri pojačavaju vojno prisustvo u Aleksandropolisu: Vojska SAD iskrcala 1.000 oklopnjaka, 120 helikoptera i 3.000 vojnika…\nU grčkom severnom lučkom gradu Aleksandropolisu juče je održan protest zbog proširenja vojnog prisustva SAD u Grčkoj. U demonstracijama koje je organizovao „Komitet protiv grčko-američkog vojnog sporazuma i baze u Aleksandropolisu“, lokalni… »\nBiH dobija moćno oružje iz Amerike - opasnost po Republiku Srpsku?\nUgovor je potpisan 13. decembra 2019. godine u Sarajevu. Isporuka novih američkih helikoptera, namenjenih Oružanim snagama Bosne i Hercegovine (OSBiH), trebalo bi da bude realizovana do kraja godine, kako je i ranije najavljeno. - U ovom trenutku imamo… »\nFoto: Printskrin - U ovom trenutku imamo potvrdu da bi novi američki helikopteri Bel Hjui II (vojne oznake UH-1H-II), trebalo bi da budu isporučeni Bosni i Hercegovini tokom narednog meseca (decembra), kako je i planirano - saopštilo je Ministarstvo… »\nSARAJEVO - Isporuka novih američkih helikoptera, namenjenih Oružanim snagama Bosne i Hercegovine (OSBiH), trebalo bi da bude realizovana do kraja godine, kako je i ranije najavljeno, prenosi Tanjug. „U ovom trenutku imamo potvrdu da bi novi američki… »\nU Srbiji su u subotu izbili sukobi između policije i antivladinih demonstranata koji su blokirali puteve i mostove u znak protesta protiv novih zakona za koje kažu da idu u prilog interesima stranih investitora koji uništavaju životnu sredinu, preno… »\nOdblokiran saobraćaj na autoputu i gazeli: Helikopteri još nadleću Beograd, policija se povlači, mirno i u Novom Sadu…\nBlokada autoputa na Novom Beogradu i mosta Gazela je završena, pa je saobraćaj oko 15.30 sati počeo normalno da se odvija većinom beogradskih ulica. Sve te ulice, i glavne saobraćajnice danas su na oko dva sata bile blokirane zbog protesta građana i… »\nB92 pre 34 minutajoš 6 povezanih


Japan nastavlja finansirati škole u BiH - Klix.ba\nBiH Japan nastavlja finansirati škole u BiH\nJapan nastavlja finansirati škole u BiH\n1.12.2009. u 11:19\nVlada Japana je dodijelila grant od 60.966 eura (oko 119.123 KM) općini Donji Vakuf za instaliranje novog sistema centralnog grijanja u objektu područne škole Kurića-Kula, i za nabavku novog namještaja za učionice u glavnoj školi.\nAmbasador Japana u BiH Futao Motai će prisustvovati ceremoniji primopredaje 2. decembra u 12 sati u područnoj školi Kurića-Kula u Donjem Vakufu.\nNovi sistem centralnog grijanja će zamijeniti stare peći na drva, a uz novi namještaj bit će poboljšani uvjeti rada za 1.200 učenika i 70 uposlenika škole.\nOd 1996. do danas, vlada Japana je donirala gotovo 20 miliona eura za rekonstrukciju i opremanje škola. Prva osnovna škola u Donjem Vakufa je jedna od tri osnovne škole u Bosni i Hercegovini koje su primile grant u ovoj godini.\nprije 19h 1m 273\nprije 4h 59m 94\nprije 5h 28m 95\nprije 17h 59m 287\nprije 4h 34m 425


Uhapšen Veselin Veljović - Leutar.net\nSavjetnik predsjednika Crne Gore i bivši direktor Uprave policije, Veselin Veljović sproveden je u policijsko auto na Cetinju, javljaju reporteri Vijesti.\nPredsjednik Vlade Crne Gore Zdravko Krivokapić je saopštio da je Veljović uhapšen.\n„Obavještavam javnost da su brzom akcijom policije, koju sam naložio, upravo stavljene lisice na ruke Veselina Veljovića“, objavio je Krivokapić na Tviteru.\nPotpredsjednik Vlade Dritan Abazović rekao je kratko „Vijestima“ da je Veljović uhapšen.\nVeljović je ranije danas započeo napad na policiju tokom protesta protiv ustoličenja mitropolita crnogorsko-primorskog Joanikija.\nSnimak tog napada je na Tviteru objavio Abazović.


Vlada Nemačke povisila prognozu rasta BDP-a › Made-in-Germany.rs\nNemačka vlada objavila je novu prognozu ekonomskog rasta BDP-a od 1,5 posto u 2015. godini, što predstavlja višu projekciju rasta nego što je to prvobitno bilo najavljeno.\nU izveštaju nemačkog ministarstva ekonomije navodi se da „za ovu godinu vlada predviđa prosečan godišnji rast bruto domaćeg proizvoda (BDP-a) od 1,5 posto. Privredni rast će dobijati na zamajcu kako godina bude odmicala, a do kraja godine rast BDP-a će biti snažniji nego krajem 2014. godine“, prenosi agencija „Frans pres“ tvrdeći da je imala uvid u ovaj dokument.\nFrancuska novinska agencija podseća da je nemačka vlada prvo predviđala rast BDP-a Nemačke od 1,3 posto za ovu godinu, posle rasta od 1,5 posto u 2014. godini.\nOd MiG na 30/01/2015 / Finansije, Investicije, Trgovina / Ostavite komentar\n"Lukoil Srbija" prodaje benzinske stanice\nNa prodaju "Suvobor" iz Gornjeg Milanovca


Poljoprivrednici u Tuzlanskom kantonu najavljuju poskupljenja proizvoda i do 50 posto\n“Svojim ponašanjem nadležni na svim nivoima vlasti direktno utječu na proizvodnju koja je iz godine u godinu sve manja. Poljoprivrednici odustaju od rada, većina polja danas je zapuštena, jer se više ne isplati baviti ovom proizvodnjom”, kaže sekretar Udruženja poljoprivrednika Tuzlanskog kantona Enes Hasanović.\n“Jagodari ove godine neće imati povećanje podsticaja, jer će oni ostati na istom, što je negativno uzmemo li u obzir da je poskupljenje repromaterijala zabilježeno do 20 do 90 posto. Mi već sada imamo manje zasada. Jagoda je ove godine podbacila 30 posto, a oni koji je proizvode, iduće godine će je ostaviti u drugom rodu, što znači da nove količine nećemo saditi te ćemo u 2022. imati slabiji kvalitet”, ističe Mustafa Mešković, uzgajivač i predsjednik Grupacije jagodara TK.\n“Očekivani prihod od takve sjetve je trebao biti viši od 300 miliona KM te shodno tome nikako ne možemo biti zadovoljni iznosom od sedam miliona maraka. Inače, ovaj iznos smo uspjeli izlobirati borbom s nadležnima, jer je u budžetu prvobitno bilo planirano 4,5 miliona KM”, ističe Suad Selimović koji navodi da poljoprivrednici tuzlanske regije nisu ni blizu onoga što bi mogli biti na tržištu, shodno resursima kojima raspolažu, prije svega zemljišnim, klimatskim i ljudskim, koji je još uvijek u određenoj mjeri prisutan.


Uklanjanje rastinja i održavanje bankina u Plandištu – Plandište online\nU okviru projekta održavanja i unapređenja saobraćajne infrastrukture, na teritoriji Opštine Plandište intenzivno se radi na uklanjanju rastinja teškom mehanizacijom.\nRadovi se trenutno izvode na deonici puta Miletićevo-Markovićevo u ukupnoj dužini od 3 kilometra.\nPrema rečima predsednika opštine Pladnište Jovana Repca, poseban akcenat stavlja na održavanje bankina, kao i na pojačano održavanje površina na nepreglednim raskrasnicama i krivinama, uklanjanjem šiblja i rastinja, kako bi se na tim delovima lokalnih saobraćajnica povećala vidljivost i kako bi se kontinuirano radilo na povećanju bezbednosti svih učesnika u saobraćaju. Savet za bezbednost saobraćaja Opštine Plandište u okviru svog godišnje programa predvideo je uređenje puteva i održavanje putnog pojasa, kako bi se povećala bezbednost svih učesnika u saobraćaju. Na pojedinim delovima lokalnih saobraćajnica šiblje i rastinje predstavlja ozbiljni problem za preglednost u krivinama i stoga smo budžetom predvideli radove na saniranju ovog problema.\nOva deonica putnog pojasa izmedju Miletićeva i Markovićeva je nakon više od 30 godina u potpunosti sanirana. Zahvaljujući ažurnosti izvođača radova, VDP Južni Banat, uspeli smo da uredimo i deo kanalske mreže u naselju Miletićevo, a u planu nam je i uređenje putnog pojasa u blizini groblja u Banatskom Sokolcu, izjavio je predsednik opštine Plandište Jovan Repac.\nJesenje održavanje putnih saobraćajnica uklanjanjem rastinja je posebno teško, obzirom na veliku površinu koju moramo da pokrijemo i na vegaticiju koja je u ovom periodu izuzetno jaka, nastavio je Repac. Uređenje putnog pojasa se i pored toga radi u kontinuitetu, angažovanjem svih raspoloživih sredstava.\nPrethodna: IZVEŠTAJ SA 4. SEDNICE SKUPŠTINE OPŠTINE PLANDIŠTE\nSledeća: INFORMACIJA MINISTARSTVA ZA RAD, ZAPOŠLJAVANJE, BORAČKA I SOCIJALNA PITANJA


O nama - Mašine za kartonažu - Čelik SZTR, Novo Selo, Vrnjačka Banja\nIzrada mašina za kartonažu\nEkipa projektanata i zanatlija sa dugogodišnjim iskustvom stečenim u "Prvoj petoletki" u Trsteniku okupljenih u firmi "ČELIK" je tu da Vam predlozi i ponudi najoptimalniji izbor masina za Vašu proizvodnju u domenu proizvodnje kartonske ambalaže i u domenu pakovanja raznih materijala i obuku za rad na tim mašinama.\nSedište i proizvodni pogon firme "ČELIK" se nalazi u Novom selu nedaleko od Vrnjačke banje, a u blizini magistralnog puta Kraljevo - Kruševac. Uvek ste dobrodošli gosti bez obzira da li ste kupci ili dobronamerni posetioci koji žele više informacija iz oblasti naše proizvodnje. Prvi korak je uvek težak, napravite ga i dodjite kod nas, bice to ne samo prvi već i pravi korak.\n"ČELIK" Vam nudi kompletno rešenje za opremanje Vaše proizvodnje u oblasti kartonaže u domenu malih, srednjih i većih kapaciteta, od mašina sa manuelnim upravljanjem i opsluživanjem, do sistema sa potpunim automatskim upravljanjem i poluautomatizovanim opsluživanjem. Takodje Vam nudimo u oblasti pakovanja mašine za komadna pakovanja, kao i mašine za pakovanje zrnastih, praskastih, kremastih i tečnih materijala u raznim stepenima automatizacije, a sve u zavisnosti od Vaših potreba i osobina materijala.\nTim naše firme je sastavljen i od vršnih stručnjaka iz oblasti mašinstva i elektrotehnike tako da Vam i pored standardnog programa i standardne izvedbe mašina možemo izaći u susret kada su posebni zahtevi u pitanju.\nVašim izborom naše firme kao budućeg saradnika izabrali ste za sigurno i izbor najkvalitetnijih materijala pri izradi Vaše opreme. Vodjeni našim dugogodišnjim iskustvom, praćenjem tehnoloških zahteva za upotrebu odrdjenih materijala sa adekvatnom termičkom obradom i površinskom zaštitom i našom željom da opremu finaliziramo u najboljem kvalitetu u izradi opreme i delova koristimo najkvalitetnije materijale i gotove elemente.To su visokokvalitetni vodootporni i kiselootporni čelici, najkvalitetniji visokolegirani čelici termički obradjeni i površinski zaštićeni u "Prvoj petoletki", kvalitetne elekronske vage i gde za to ima potrebe celi sistemi su podržani "Omronovom" elektronikom.\nBrzina u isporuci\nPolitika poslovanja naše firme je usmerena ka tome da u našem pogonu imamo uvek kompletiranih po nekoliko standardnih mašina iz oblasti kartonaze, tako da Vi kao potencijalni kupac uvek možete videti šta kupujete i koje su mogucnosti mašina, a pored toga to nama omogućava isporuku masina u vrlo kratkim rokovima.\nBiće nam takodje drago da možemo da Vam pomognemo bez obzira da li ste naši kupci ili ne, informacijama o proizvodjačima i dobavljačima kartona, dobavljačima boje za štampu, proizvodjačima klišea za štampu, proizvodjačima alata za štancovanje i sl. Takodje, na našoj "šarenoj strani" možete naći vesti o polovnim mašinama iz oblasti kartonaže i štampe.\nU svom mašinskom parku posedujemo sve vrste mašina za konvencionalnu obradu rezanjem. Pored usluga na tim mašinama možemo Vam ponuditi i usluge zavarivanja i izrade celokupnih konstrukcija, kao i remont mašina iz gore navedenih programa.


Palestinci i Izraelci postigli kompromis u UNESKU, diplomate ih hvale\nSastanak Putina i Kima trajao duplo više od predviđenog\nŠaranje ofarbanih jaja pomoću tutkala\nBeta 13. aprila 2018. 12:40\nPredstavnici Izraela i Palestine potpisali su kompromisnu rezoluciju o „Okupiranoj Palestini“, što su danas diplomate u Agenciji UN za obrazovanje, nauku i kulturu (UNESKO) pohvalile kao mogući preokret posle dugotrajne napetosti izmedju Izraela i Arapa.\nAmbasador Izraela u UNESKU Karmel Šama-Hakoen izjavio je za AP da je atmosfera „kao na svadbi“.\nI mada se u tom dokumentu kritikuje Izrael, posebno zbog akcija u Jerusalimu i pojasu Gaze, ambasador je rekao da su se diplomate dogovorile da najktroverznije reči premeste u neobavezujći aneks i time su izbegle sporno glasanje.\nKompromis do kojeg se došlo posle nekoliko meseci mukotrpnih pregovora, mahom je tehnički, ali je neuobičajen primer bliskostočne saradnje u UNESKU, agenciji koju Izrael smatra pristrasnom u korist arapskih zemalja, posebno od 2011. godine, kada je Palestinu primio u članstvo.\nNeke diplomate su izrazile nadu da će kompromis ohrabriti SAD i Izrael da preispitaju odluku da napuste UNESKO krajem ove godine.\n„Znači da duh dijaloga nije prekinut“, izjavila je generalna direktorka UNESKA Odri Azule.\nOptimizam u sedištu UNESKA koji se osetio na jučerašnjem sastanku umnogome se razlikuje od neprijateljstva koje je decenijama u diskusijama o Izraelu i palestinskim teritorijama i narušavalo nastojanje te agencije da štiti kulturno nasledje i podržava mir kroz školske projekte u regionu.\nEntuzijazam zbog koraka koji se čini malim, odraz je vrlo malih očekivanja o saradnji dva naroda u trenutnoj atmosferi zbog nasilja na granici Izraela i pojasa Gaze.\nPalestinska, izraelska, jordanska, američka i delegacija EU su pregovarale o kompromisnoj rezoluciji s predstavnicima rukovodstva UNESKA.\nDogovorili su se da zvaničnu rezoluciju „Okupirana Palestina“ ograniče na tri kratka pasusa, a da mnoge stranice žalbi na izraelsku politiku i arapske tvrdnje o Jerusalimu stave u aneks koji jeste javan, ali nije obavezujući. Dogovorili su se i da dokument usvoje konsenzusom umesto javnim glasanjem.\nNajezda stršljenova u Banjaluci\nPutin: Razgovor sa kimom temeljan, Kim: Plodan i konstruktivan\nSi: Srbija ima važnu ulogu u Inicijativi Pojas i put\nPompeo: Razgovori sa Severnom Korejom teški\nNova hapšenja povodom bombaških napada\nSAD: Priznala krivicu za kovanje zavere u saradnji s Kinezima\nDosadilo mu na Tenerifama, vratio se u zatvor\nIsplivala svedočenja o nezamislivoj surovosti „najelitnijih“ američkih…\nMora da sija: Verovatno najneobičnija scena tokom Kimove posete Rusiji…\nPutin: Razgovor sa kimom temeljan, Kim: Plodan i…